hotchpotch/miracl-hf-unified huggingface dataset:
ফ্রান্সের অর্থনীতি
১৯৯০-এর দশকের শেষের দিকে ফ্রান্সের অর্থনীতি ইউরোপের গড় অর্থনৈতিক হারের চেয়ে বেশি হারে প্রবৃদ্ধি লাভ করে। ফ্রান্সের সমাজতান্ত্রিক সরকার ৩৫ কর্মঘণ্টার সপ্তাহ প্রবর্তন করে। তবে ইদানিং দেশটির প্রবৃদ্ধি ও কর্ম সৃষ্টির হার কম। ফ্রান্সে বর্তমানে বেকারত্বের হার যুক্তরাজ্যের দ্বিগুণ, এবং পেনশন ব্যবস্থা ও স্বাস্থ্যসেবার খরচ যোগান দিতে সরকার হিমশিম খাচ্ছে।
ফ্রান্সের বড় বড় কোম্পানিগুলি আন্তর্জাতিকীকরণ আরম্ভ করেছে।
ফিনল্যান্ডের অর্থনীতি
ফিনল্যান্ডের একটি অতি-শিল্পায়িত আধুনিক অর্থনীতি বিদ্যমান এবং জনপ্রতি উৎপাদন যুক্তরাজ্য, ফ্রান্স, জার্মানি, ইতালি, সুইডেনের সমপর্যায়ের। সেবাখাত মূল খাত। তবে উৎপাদন ও প্রযুক্তি মূল রপ্তানি খাত। কাঠ, ধাতু, প্রকৌশল, টেলিযোগাযোগ ও ইলেকট্রনিক্‌স মূল রপ্তানি শিল্প। অন্যান্য নর্ডীয় দেশগুলির মত ফিনল্যান্ডেও জীবনের মান অত্যন্ত উঁচু। শিক্ষা, সারা জীবনব্যাপী শিখন ও গবেষণাকে অর্থনৈতিক প্রবৃদ্ধির জন্য গুরুত্ব দেয়া হয়।
দিলারা হাশেম
দিলারা হাশেম (২৫ আগস্ট, ১৯৩৬-) একজন প্রসিদ্ধ বাংলাদেশী লেখক এবং বিখ্যাত ঔপন্যাসিক। তিনি ১৯৫৬ সালে ঢাকা বিশ্ববিদ্যালয় থেকে ইংরেজিতে স্নাতক ডিগ্রি লাভ করেন। তাঁর প্রথম উপন্যাস "ঘর মন জানালা" ১৯৬৫ সালে প্রকাশিত হয়, এবং ১৯৭৩ সালে চলচ্চিত্রে রূপায়িত হয়। ১৯৭৬ সাল থেকে তিনি ভয়েস অফ আমেরিকার বাংলা বিভাগে কাজ করছেন।
তাঁর প্রথম উপন্যাস "ঘর মন জানালা" ১৯৬৫ সালে প্রকাশিত হয়। যা পাঠক ও সমালোচক মহলে বিপুল সমাদর পায়। পরবর্তীতে গ্রন্থটি রুশ ও চীনা ভাষায় অনূদিত হয়েছে এবং ১৯৭৩ সালে এই উপন্যাস অবলম্বনে একই শিরোনামে একটি চলচ্চিত্র মুক্তি পায়। এছাড়াও ১৯৭৮ সালে প্রকাশিত হয় তার নারীবাদী উপন্যাস "আমলকীর মৌ"।
পরিবাহী (দ্ব্যর্থতা নিরসন)
পরিবাহী বলতে বোঝানো হতে পারে -
এবিএম মহিউদ্দীন চৌধুরী
এবিএম মহিউদ্দীন চৌধুরী (১ ডিসেম্বর, ১৯৪৪ - ১৫ ডিসেম্বর ২০১৭) বাংলাদেশ আওয়ামী লীগের একজন রাজনৈতিক নেতা। তিনি দেশ স্বাধীনতার পর থেকে মৃত্যু অবধি চট্টগ্রাম মহানগর আওয়ামী লীগের সভাপতি ছিলেন। তিনি ১৯৯৩ সাল থেকে ২০০৯ পর্যন্ত কয়েক দফায় বাংলাদেশের দ্বিতীয় বৃহত্তম নগর ও বন্দর নগরী চট্টগ্রামের নগর মেয়রের দায়িত্ব পালন করেছেন।
মহিউদ্দীন চৌধুরীর জন্ম চট্টগ্রাম জেলার রাউজান উপজেলার গহিরা গ্রামে। তিনি ২০১৭ সালের ১৫ ডিসেম্বর রাত ৩:৩০ মিনিটে চট্টগ্রামের ম্যাক্স হাসপাতালে মারা যান।
তিনি ১৯৯৪ খ্রিস্টাব্দে প্রথমবারের মতো চট্টগ্রাম সিটি কর্পোরেশনের মেয়র নির্বাচিত হন। ২০০৫ সালের মেয়র নির্বাচনে তিনি ক্ষমতাসীন বাংলাদেশ জাতীয়তাবাদী দলের একজন মন্ত্রীকে পরাজিত করে তৃতীয়বারের মতো চট্টগ্রামের মেয়র হিসেবে নির্বাচিত হন। পাশাপাশি প্রতিপক্ষের তুলনায় ভোটের ব্যবধানও উল্লেখযোগ্য হারে বৃদ্ধি পায়।
করবী
করবী একটি লাল গোলাপী বা সাদা ফুলবিশিষ্ট চিরহরিৎ গুল্ম। এর বৈজ্ঞানিক নাম: "Nerium oleander" বা "Nerium indicum", ইংরাজী নাম: Oleander, অন্যান্য নাম Adelfa, Alheli Extranjero, Baladre, Espirradeira, Flor de Sao Jose, Laurel de jardin, Laurel rosa, Laurier rose, Flourier rose, Olean, Aiwa, Rosa Francesca, Rosa Laurel, and Rose-bay। গোলাপী রঙের করবী ফুলকে রক্তকরবী বলা হয়।
সাহিত্যে রক্তকরবী, শ্বেতকরবী ইত্যাদি বিখ্যাত। সুন্দর দেখতে ও অত্যন্ত রুক্ষ পরিবেশে বাড়তে পারে বলে বহু জায়গায় সাজবার জন্য এটি চাষ করা হয়। কিন্তু গাছটির সর্বঙ্গ তীব্র বিষযুক্ত। একটি মাত্র পাতা খেলেই মানুষের, বিশেষত শিশুর মৃত্যু হতে পারে। পাতা তেতো বলে মানুষের ক্ষেত্রে বিষক্রিয়া কম দেখা যায়, অবশ্য TESS (Toxic Exposure Surveillance System) অনুসারে ২০০২ সালে আমেরিকায় ৮৪৭টি বিষক্রিয়ার ঘটনা লক্ষিত হয়। ঘাসে মেশা শুকনো করবী পাতা বা শাখা খেয়ে গবাদি পশুতে (বিশেষত ঘোড়ার) বিষক্রিয়া/মৃত্যু দেখা যায়- পূর্ণবয়স্ক ঘোড়ার মারাত্মক মাত্রা ১০০g, (০.৫ mg/Kg)।
করবী ভূমধ্যসাগরীয় ও এশীয় প্রজাতি। এরা ২-২.৫ মিটার উঁচু। এরা চিরসবুজ গাছ। গোড়া থেকে অনেকগুলো ডাল ঝোপের মত গজায়। পাতা ডালের আগার দিকে বেশি। গ্রীষ্ম ও বর্ষায় ফুল। লাল, গোলাপী, সাদা- তবে লাল ও সাদাই দেখা যায় বেশি। কলমে চাষ, ছাঁটা নিষ্প্রয়োজন। এদের বীজ বিষাক্ত।
আবুল ফজল (সাহিত্যিক)
আবুল ফজল (১৭ জুলাই ১৯০৩ - ৪ মে ১৯৮৩) বাংলাদেশের প্রখ্যাত সাহিত্যিক। তিনি চট্টগ্রাম বিশ্ববিদ্যালয়ের উপাচার্য এবং রাষ্ট্রপতির শিক্ষা ও সংস্কৃতি বিষয়ক উপদেষ্টা ছিলেন। তিনি মূলত একজন চিন্তাশীল ও সমাজমনস্ক প্রবন্ধকার। তার প্রবন্ধে সমাজ, সাহিত্য, সংস্কৃতি ও রাষ্ট্র সম্পর্কে গভীর ও স্বচ্ছ দৃষ্টিসম্পন্ন মনোভাবের পরিচয় পাওয়া যায়।
আবুল ফজল ১৯০৩ সালের ১৭ জুলাই চট্টগ্রামের সাতকানিয়া উপজেলার কেঁওচিয়ায় জন্মগ্রহণ করেন। তিনি মৌলবি ফজলুর রহমান এবং মা গুলশান আরার একমাত্র পুত্রসন্তান। প্রাথমিক পড়াশোনা শুরু হয় গ্রামের প্রাইমারি স্কুলে। প্রকৃতির প্রত্যক্ষ সান্নিধ্যে তাঁর শৈশবের দিনগুলি অতীবাহিত হয়েছে। তার নিজের ভাষায়-
আমার ছেলেবেলা বেশকিছুটা বেপরোয়া ভাবেই কেটেছে। বিশেষতঃ যতদিন গ্রামে ছিলাম জীবনটা ছিল রীতিমতো উদ্দাম।... একটু বড় হয়ে দূর দূর গ্রামেও চলে যেতাম যাত্রা কি করিব গান শুনতে... চাঁদনী রাতে ছেলেরা "বদর" দিয়ে উঠলে কিছুতেই ঘরে স্থির থাকতে পারতাম না।
এখানে অল্প কিছুদিন পড়ার পর বাবার সাথে চট্টগ্রাম শহরে চলে আসেন। পরবর্তীতে নন্দন কাননে এক হাইস্কুল সংলগ্ন প্রাইমারি স্কুলে ভর্তি হন। মাদরাসা সেশন শুরু হতে দেরি ছিল বলে সাময়িকভাবে তাঁকে ঐ স্কুলে ভর্তি করা হয়। পরে ১৯১৩/১৪ সালে চট্টগ্রাম সরকারি মাদরাসায় দ্বিতীয় শ্রেণিতে ভর্তি হন। ১৯২৩ সালে ম্যাট্রিক পাস করেন। ১৯২৫ সালে ঢাকা ইসলামিক ইন্টারমিডিয়েট কলেজ থেকে ইন্টারমিডিয়েট পাস করেন। ঢাকা বিশ্ববিদ্যালয় থেকে ১৯২৮ সালে বি.এ. পাস করেন। এছাড়া ১৯৪০ সালে কলকাতা বিশ্ববিদ্যালয় থেকে এম.এ. পাশ করেন।
বাবা মৌলবি ফজলুর রহমান এবং পিতামহ মৌলবি হায়দর আলীর পদাংক অনুসরণ করে আবুল ফজল আলেম হোক এমনটিই চেয়েছিলেন বাবা মৌলবি ফজলুর রহমান। কিন্তু আবুল ফজলকে সাহিত্যই বেশি আকর্ষণ করেছিল। পরবর্তীতে শিক্ষক হওয়ার সংকল্প করেন আবুল ফজল। আর এ জন্য ১৯২৯ সালে বি.টি. পড়ার জন্য ঢাকা টিচার্স ট্রেনিং কলেজে ভর্তি হন। বি. টি. পাস করার পর ১৯৩১ সালে চট্টগ্রাম ফিরে আসেন। চট্টগ্রাম আসার পর সেখানকার কলেজিয়েট স্কুলে দ্বিতীয় মৌলবি হিসেবে কিছুদিন চাকরি করেন। এরপর তিনি চট্টগ্রাম সরকারি মাদরাসায় সহকারী শিক্ষক হিসেবে দুই মাস চাকরি করেন। এরপর চট্টগ্রাম কাজেম আলী বেসরকারি হাইস্কুলে সহকারী প্রধান শিক্ষক হিসেবে অস্থায়ীভাবে যোগ দেন। ১৯৩৩ সালে তিনি খুলনা জেলা স্কুলে দ্বিতীয় পণ্ডিতের পদে স্থায়ীভাবে যোগ দেন। ১৯৩৭ সালে খুলনা ছেড়ে এসে তিনি চট্টগ্রাম কলেজিয়েট স্কুলে সহকারী ইংরেজি শিক্ষক হিসেবে যোগ দেন। পরবর্তীতে ১৯৪১ সালে কৃষ্ণনগর কলেজে প্রভাষক হিসেবে যোগ দেন। ১৯৪৩ সালে যোগ দেন চট্টগ্রাম কলেজ। এই কলেজের কলেজ গভর্নিং বডির নির্বাচনে তিনি দাঁড়ান এবং জয়ী হন। ১৯৫৯ সালে তিনি চাকরি থেকে অবসর গ্রহণ করেন। এছাড়াও তিনি চট্টগ্রাম বিশ্ববিদ্যালয়ের উপাচার্য হিসেবে এবং বাংলাদেশ সরকারের শিক্ষা উপদেষ্টা হিসেবেও দায়িত্ব পালন করেন।সাহিত্য চর্চায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি বাংলা একাডেমি পুরস্কার (১৯৬২), প্রেসিডেন্ট সাহিত্য পুরস্কার (১৯৬৩), আদমজী সাহিত্য পুরস্কার (১৯৬০), নাসিরুদ্দীন স্বর্ণপদক (১৯৮০), মুক্তধারা সাহিত্য পুরস্কার (১৯৮১), আব্দুল হাই সাহিত্য পদক (১৯৮২), রাষ্ট্রীয় সাহিত্য পুরস্কার এবং সমকাল পুরস্কার লাভ করেছেন।
আবুল ফজল চট্রগ্রামে ১৯৮৩ সালের ৪ মে মৃত্যুবরণ করেন।
উর
উর প্রাচীন মেসোপটেমিয়ার দক্ষিণাঞ্চলের একটি শহর। এটি পারস্য উপসাগরে ইউফ্রেটিস ও টাইগ্রিস নদী দ্বয়ের আদি মোহনার কাছে অবস্থিত। এর কাছেই ছিল এরিদু শহর। সমূদ্র সরে যাওয়াতে বর্তমানে এর অবস্থানের জায়গাটি উপকূল হতে বেশ দূরে অবস্থিত। এটি বর্তমান ইরাকের ইউফ্রেটিস নদীর দক্ষিণ পারে বাগদাদের দক্ষিণে নাসিরিয়ার কাছে অবস্থিত। এর বর্তমান নাম "তেল এল-মুকায়ার"।
উর শহরের অবস্থানের স্থানটিতে একটি জিগুরাত বা উপাসনালয়ের ধ্বংসাবশেষ পাওয়া গেছে। এর পাশেই রয়েছে মানুষের আবাসস্থলের চিহ্ন। জিগুরাতটি ছিল নান্না অর্থাৎ সুমেরিয় উপকথায় বর্ণিত চন্দ্রদেবতার উদ্দেশ্যে নিবেদিত। এটি দুই স্তরে ইট দ্বারা নির্মিত। নীচের স্তরের ইটগুলি বিটুমেন বা পিচ দ্বারা যুক্ত, আর উপরের স্তরে চুন-সুরকি দ্বারা ইট গুলি গাঁথা হয়েছিল। উর এর স্বর্ণযুগে এই শহরে প্রায় ৩০,০০০ লোক বাস করত।
মোনাকোর অর্থনীতি
মোনাকোর জীবনযাত্রার মান বিশ্বের সর্বোচ্চগুলির একটি। পর্যটন ও সেবা প্রধান দুইটি অর্থনৈতিক খাত। প্রতি বছর লক্ষ লক্ষ পর্যটক মোনাকোর সমুদ্র সৈকত, ক্যাসিনো, বিভিন্ন শিল্পকলা প্রদর্শনী, নৌবিহার ও অন্যান্য আকর্ষণের টানে ছুটে আসেন।
মোনাকোতে করের পরিমাণ খুবই কম এবং ব্যাংক অ্যাকাউন্টের গোপনীয়তা অত্যন্ত শক্ত বলে এখানে অনেক বিদেশী লোক নাগরিক হয়েছেন এবং তাদের অর্থ গচ্ছিত রেখেছেন। মোনাকোর নাগরিকদের কোন আয়কর প্রদান করতে হয় না। কর্পোরেশনদের উপর করের পরিমাণ ন্যূনতম, এবং এ কারণে অনেক আন্তর্জাতিক কোম্পানি মোনাকোতে দফতর খুলেছে। তবে ফ্রান্স সরকার মোনাকার ব্যাংকিং ও কর নীতির তীব্র সমালোচক; ফ্রান্সের মতে এর ফলে ব্যবসা প্রতিষ্ঠান ও ব্যক্তিরা কর এড়াতে সক্ষম হয়েছে।
সম্প্রতি মোনাকো কিছু হালকা শিল্পে বিনিয়োগ করেছে। এগুলি মূলত ফোঁভিয়েই শহরে অবস্থিত। বিভিন্ন শিল্পের মধ্যে ঔষধ, সুগন্ধী, প্রসাধনী, ইলেকট্রনিক যন্ত্রপাতি, কাগজ ও কার্ড, বস্ত্র ও টেক্সটাইল এবং প্লাস্টিক দ্রব্যের কারখানাগুলি উল্লেখযোগ্য।
মোনাকো ফ্রান্সের সাথে একটি কাস্টমস বা শুল্ক ইউনিয়ন গঠন করেছে। যদিও মোনাকো ইউরোপীয় ইউনিয়নের সদস্য রাষ্ট্র নয়, তা সত্ত্বেও এর মুদ্রা ইউরো। মোনাকোর শ্রমশক্তি অস্থায়ী; শ্রমিকেরা মূলত ইতালি ও ফ্রান্স থেকে আসে।
সুইজারল্যান্ডের অর্থনীতি
সুইজারল্যান্ডের অর্থনীতি পৃথিবীর অন্যতম স্থিতিশীল অর্থনীতি। দীর্ঘমেয়াদি মুদ্রা নিরাপত্তা ও রাজনৈতিক স্থিতিশীলতা দেশটির অর্থনৈতিক নীতির অন্যতম প্রধান বৈশিষ্ট্য, যা সুইজারল্যান্ডকে বৈদেশিক বিনিয়োগের ক্ষেত্রে একটী আকর্ষণীয় স্থান হিসেবে বিনিয়োগকারীদের পরিচিত করে তুলেছে। বৈদেশিক বিনিয়োগের উপর সুইজারল্যান্ডের অর্থনীতির নির্ভরতা ক্রমেই বেড়ে চলেছে। শিল্প ও বাণিজ্য সুইজারল্যান্ডের অর্থনীতির মূল চালিকাশক্তি। বিশ্বের সর্বোচ্চ মাথা-পিছু আয়ের দেশগুলোর মধ্যে সুইজারল্যান্ড অন্যতম। সুইজারল্যান্ডে বেকারত্বের হার কম। এছাড়া দেশটির সেবা খাত ক্রমেই অর্থনীতির একটি বড় অংশ হিসেবে আবির্ভুত হচ্ছে।
স্লোভাকিয়ার অর্থনীতি
স্লোভাকিয়া একটি উন্নয়নশীল দেশ। ২০০৭ সালে এর প্রবৃদ্ধির হার ছিল ১০.৪%। দেশটি ২০০৪ সাল থেকে ইউরোপীয় ইউনিয়নের সদস্য এবং ২০০৯ সাল থেকে ইউরো মুদ্রা প্রচলনের সিদ্ধান্ত নিয়েছে। রাজধানী ব্রাতিস্লাভা দেশের প্রধান অর্থনৈতিক কেন্দ্র।
সান মেরিনোর অর্থনীতি
সান মেরিনোতে স্থূল জাতীয় উৎপাদনের ৫০%-এর বেশি পর্যটন খাত থেকে আসে। প্রতি বছর ৩০ লক্ষেরও বেশি পর্যটক এখানে বেড়াতে আসেন। সান মেরিনোর প্রধান শিল্পের মধ্যে আছে ব্যাংকিং, বস্ত্র, ইলেকট্রনিকস এবং সিরামিক্‌স। এছাড়াও সান মেরিনো ডাকটিকেট সংগ্রহকারীদের কাছে সংরক্ষণযোগ্য ডাকটিকেট বেচে থাকে। সান মেরিনোর মাথাপিছু উৎপাদন ও জীবনযাত্রার মান ইতালির সমপর্যায়ের। ইতালি থেকে বেশির ভাগ খাদ্যদ্রব্য আসে।
সার্বিয়ার অর্থনীতি
সার্বিয়ার অর্থনীতি
আয়ারল্যান্ডের রাজনীতি
আয়ারল্যান্ডের রাজনীতি-র ভিত্তি একটি সংসদীয় প্রতিনিধিত্বমূলক গণতান্ত্রিক ব্যবস্থা, যেখানে টিশখ হলেন সরকারপ্রধান; এটি একটি বহুদলীয় ব্যবস্থা। নির্বাহী ক্ষমতা সরকারের হাতে, আইন প্রণয়ন ক্ষমতা সরকার ও দ্বি-কাক্ষিক সংসদ (Dáil Éireann ও Seanad Éireann) উভয়ের হাতে ন্যস্ত। বিচার বিভাগ স্বাধীন। Fianna Fáil ও Fine Gael দুইটি বৃহত্তম রাজনৈতিক দল। দেশটি ইউরোপীয় ইউনিয়ন-এর সদস্য।
ইতালির রাজনীতি
ইতালির রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোয় পরিচালিত হয়। ইতালির প্রধানমন্ত্রী সরকার ও বহুদলীয় ব্যবস্থার প্রধান। নির্বাহী ক্ষমতা সরকারের হাতে এবং আইন প্রণয়ন ক্ষমতা সরকার ও দুই-কক্ষবিশিষ্ট আইনসভার হাতে ন্যস্ত। বিচার বিভাগ নির্বাহী ও আইন প্রণয়ন বিভাগ থেকে স্বাধীন। ১৯৪৬ সালের ২রা জুলাই থেকে ইতালি একটি গণতান্ত্রিক প্রজাতন্ত্র; সেই দিন গণভোটের মাধ্যমে রাজতন্ত্র বিলুপ্ত হয়। ১৯৪৮ সালের ১লা জানুয়ারি থেকে ইতালি প্রজাতন্ত্রের বর্তমান সংবিধানটি কার্যকর হয়।
ডেনমার্কের রাজনীতি
ডেনমার্কে সাংবিধানিক রাজতন্ত্র এবং সংসদীয় গণতন্ত্র পদ্ধতির শাসনব্যবস্থা প্রচলিত। বহুদলীয় গণতন্ত্রের এই সরকারব্যবস্থায় প্রধানমন্ত্রী হলেন সরকারের প্রধান। 
১৯৭২ সালের ১৪ জানুয়ারি থেকে রানি দ্বিতীয় মার্গারেট ২ (জন্ম : এপ্রিল ১৬, ১৯৪০)রানী হিসেবে এবং রাষ্ট্রের প্রধান হিসেবে দায়িত্ব পালন করেছেন। ডেনিশ সংবিধান অনুযায়ী ডেনিশ রাজা বা রানী, রাষ্ট্রপ্রধান হিসেবে, সকল প্রকার নির্বাহী ও আইনী ক্ষমতার মূল উৎস। তবে, ১৯৯১ সালে সংসদীয় সার্বভৌমত্ব প্রবর্তনের পর, ক্ষমতার বিভাজনে একটি কার্যকরী সিদ্ধান্ত কার্যকর হয়।
ডেনমার্কের সংবিধান ১৮৪৯ সালে রচিত হয়েছিল। বিচারকরা আধুনিক অবস্থা অনুসারে সংবিধানটি ব্যাখা করেছেন। আনুষ্ঠানিকভাবে, রাজ্যপ্রধান রাজকীয় বিলে অসম্মতি জানাতে পারেন। একটি বিলকে আইনে রূপ নিতে হলে ঐ বিলে রাজা বা রানীর স্বাক্ষর এবং সরকারের একজন মন্ত্রীর প্রতিস্বাক্ষর করতে হবে। রাজা বা রানী প্রধানমন্ত্রী মনোনীত করেন এবং বরখাস্ত করে থাকেন, যদিও বর্তমান সময়ে প্রধানমন্ত্রী বরখাস্তকরণ একটি সাংবিধানিক সংকট সৃষ্টি করে।
লিথুয়ানিয়ার রাজনীতি
লিথুয়ানিয়ার রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোতে পরিচালিত হয়, যেখানে লিথুয়ানিয়ার প্রধানমন্ত্রী হলেন একটি বহুদলীয় ব্যবস্থার সরকারপ্রধান।
প্রধানমন্ত্রীর নেতৃত্বাধীন সরকারের হাতে নির্বাহী ক্ষমতা ন্যস্ত। এককক্ষবিশিষ্ট আইনসভা এবং সরকার --- উভয়ের হাতে আইন প্রণয়ন ক্ষমতা ন্যস্ত। লিথুয়ানিয়ার রাষ্ট্রপতি বিচারকদের নিয়োগদান করেন এবং বিচার বিভাগ নির্বাহী ও আইন প্রণয়ন বিভাগ অপেক্ষা স্বাধীন।
১৯৯২ সালের ২৫শে অক্টোবর লিথুয়ানিয়ার সংবিধান প্রণীত হয়। লিথুয়ানিয়াতে কোন একক রাজনৈতিক দলের আধিপত্য নেই। বিভিন্ন দল একত্রিত হয়ে কোয়ালিশন সরকার গঠন করে।
সুইজারল্যান্ড
সুইস বা সুইজারল্যান্ড ( "ডি শ্বাইৎস‌", "লা স্যুইস্‌", "স্বিৎস্স্রা", "স্বিৎস্রা") ইউরোপ মহাদেশে অবস্থিত একটি রাষ্ট্র। তবে এটি ইউরোপীয় ইউনিয়নের সদস্য নয়। এর মুদ্রার নাম সুইস ফ্রাংক এবং বাৎসরিক স্থূল দেশজ উৎপাদের পরিমাণ ৫১২.১ বিলিয়ন সুইস ফ্রাংক (২০০৭ খ্রিস্টাব্দ)। এটি পৃথিবীর ধনী রাষ্ট্রসমূহের অন্যতম।
২০০৬ খ্রিস্টাব্দে জনসংখ্যা ছিল প্রায় পৌণে এক কোটি। এদেশে মানুষের মাথাপিছু বাৎসরিক আয় ৬৭,৮২৩ সুইস ফ্রাংক (২০০৭ খ্রিস্টাব্দ)। বের্ন শহরটি সুইজারল্যান্ডের রাজধানী। অন্যতম বিখ্যাত অন্য দুটি শহর হলো জুরিখ এবং জেনিভা। জুরিখের দিকের লোকেরা জার্মান এবং জেনিভার দিকের লোকেরা ফরাসি ভাষায় কথা বলে। আল্পস পর্বতমালা ও প্রশস্ত হ্রদ সুইজারল্যান্ডকে অনন্য প্রাকৃতিক সৌন্দর্যে রূপে ভূষিত করেছে। বিশ্বের পর্যটকদের জন্য এটি বিশেষ আকর্ষণীয় একটি দেশ।
সুইজারল্যান্ডের ঘড়ি, ট্রেন এবং চকলেট খ্যাতি বিশ্বজোড়া। অবশ্য সুইস ব্যাংকসমূহ কালো টাকা নিরাপদের সংরক্ষণের জন্য কুখ্যাত। দেশটির কোন নিয়মিত সেনাবাহিনী নেই। দেশটির রাজনৈতিক অবস্থা ভারসাম্যমূলক ও অত্যন্ত সুস্থির। সুইস সরকারের অন্যতম বৈশিষ্ট্য হলো প্রতিবছর ১লা জানুয়ারী তারিখে এর রাষ্ট্রপতি পরিবর্তিত হয়। ছয় বৎসরের জন্য গঠিত মন্ত্রীপরিষদের একে জন মন্ত্রী পালাক্রমে এক বৎসরের জন্য রাষ্ট্রপতির দায়িত্ব পালন করেন।
সুইজারল্যান্ডে মোট ২৬টি ক্যান্টন রয়েছে। ঐতিহাসিক কনফেডারেশনের সময় এর প্রতিটি স্বাধীন রাষ্ট্র ছিল যাদের পৃথক সীমানা ও রাষ্ট্রব্যবস্থাও ছিল। বর্তমানে এর সবগুলো সুইজারল্যান্ড যুক্তরাষ্ট্রের অন্তর্ভুক্ত।
আইসল্যান্ডের সংস্কৃতি
সমগ্র ইতিহাস জুড়ে আইসল্যান্ড বৃহত্তর ইউরোপীয় সভ্যতার অংশ হিসেবেই বিদ্যমান। আইসল্যান্ডের গাথাগুলিকে মধ্যযুগের সবচেয়ে উৎকৃষ্ট সাহিত্যিক নিদর্শনের অংশ হিসেবে মনে করা হয়। এই গাথাগুলিতে ইউরোপের চিন্তাধারা যেমন প্রতিফলিত হয়েছে, তেমনি ইউরোপ মহাদেশ থেকে বহু দূরে অবস্থিত লোকদের ইতিহাস ও রীতিনীতিও ফুটে উঠেছে। ভাইকিংদের মুখের প্রাচীন নর্স ভাষার সাথে আইসল্যান্ডীয় ভাষার পার্থক্য খুবই কম, ফলে তারা সহজেই এই গাথাগুলি পড়তে পারে।
যদিও আইসল্যান্ডের অধিবাসীরা আগের চেয়ে অনেক বেশি ইউরোপের মূলধারার সাথে মিশে যাচ্ছে, তা সত্ত্বেও তারা তাদের ঐতিহ্য, রীতিনীতি ও ভাষা ধরে রেখেছে। এখনও বহু গ্রামীণ আইসল্যান্ডীয় অধিবাসী প্রাচীন নরওয়েজীয় পূরাণের নানা দৈত্য-দানব যেমন এল্‌ফ, ট্রোল, ইত্যাদির অস্তিত্বে বিশ্বাস করে। অন্যদিকে শহরের আইসল্যান্ডীয়দের অধিকাংশ নিজেদের দেশকে একটি প্রাকৃতিক সৌন্দর্যময় কৃষিপ্রধান দেশ হিসেবে মনে করতেই পছন্দ করেন।
যিশুর ঐতিহাসিক সত্যতা
ইসলাম, খ্রিস্টান ও বাহাই - এই তিনটি ধর্মে, যিশুর ঐতিহাসিক সত্যতাকে তাদের ধর্মগ্রন্থসমূহের ভিত্তিতে স্বতঃসিদ্ধভাবে গ্রহণ করা হয়েছে। তথাপি, এটাও সত্য যে, যিশুর সমসাময়িককালের এমন কোনো দলিল আজও পাওয়া যায় নি, যাতে যিশুর অস্তিত্বের কোনো উল্লেখ আছে। যিশুর সবচেয়ে প্রাচীন উল্লেখ হল নতুন বাইবেল, আধুনিক ইতিহাসবিদদের মতে যার রচনাকাল যিশুর অনুমিত মৃত্যুকালের কয়েক দশক পর। ধর্ম তিনটিতে যিশুকে মসিহ মনে করা হয়, যদিও মসিহের ভূমিকা প্রসঙ্গে ধর্মসমূহের ধারণা ভিন্ন। অপরদিকে ধর্মনিরপেক্ষ ইতিহাসবিদ ও অন্যান্য ধর্মের (যেমন ইহুদি ধর্ম ) অনুসারীগণ যিশুকে একজন সাধারণ মানুষ বলে মনে করেন, এমনকি অনেকে মনে করেন যিশু বলে আসলে কেউ কখনো ছিলো না।
অনেক বিশেষজ্ঞ মনে করেন বাইবেলে যিশুর জীবনের যে বর্ণনা তা নিরপেক্ষ কোনো ঐতিহাসিক দলিল নয়, বরং নতুন বিশ্বাস প্রতিষ্ঠার তাগিদে লিখিত কোনো ঐতিহাসিক ব্যাক্তিত্বের জীবনের উপর ধর্মীয় বা পৌরাণিক রচনা। সেক্ষেত্রে, কোন বর্ণনাটি ঐতিহাসিক সত্য, আর কোন বর্ণনাটি নয়, তা আলাদা করা ইতিহাসবিদদের জন্য কঠিন একটি কাজ। বর্ণনার অনেক অংশ অতিরঞ্জিত, কোনো উপকথা হতে গৃহীত বা সম্পূর্ণ বানোয়াট হতে পারে। এমনকি, ঐতিহাসিকভাবে সত্য বর্ণনাসমূহও পুনঃবর্ণনায় পরিবর্তন হয়ে থাকতে পারে বলে তারা মনে করেন।
বাগস বানি
বাগস বানি (ইংরেজি: Bugs Bunny "বাগ্‌জ়্‌ বানী") হলিউডের ওয়ার্নার ব্রাদার্স স্টুডিওর লুনি টুনস সিরিজের একটি জনপ্রিয় চরিত্র। এটি একটি খরগোশের নাম যার বুদ্ধি এবং কৌশলের কাছে তার প্রতিপক্ষরা কখনোই সুবিধা করতে পারে না।
ওয়ার্নার ব্রস.
ওয়ার্নার ব্রাদার্স (ইংরেজি Warner Brothers বা Warner Bros.) আমেরিকার হলিউডে অবস্থিত পৃথিবীর অন্যতম বৃহৎ বিনোদন কোম্পানী। টাইম ওয়ার্নার গ্রুপের একটি প্রতিষ্ঠান । আমেরিকার ক্যালিফোর্নিয়া অঙ্গরাজ্যে হলিউডের বারব্যাংক নামক স্থানে এর সদর দপ্তর। কার্টুন, মুভি, এনিমেটেড মুভি প্রভৃতি এরা তৈরি করে।
সৈয়দ রাসেল
সৈয়দ রাসেল (জন্ম: জুলাই ৩, ১৯৮৪, যশোর) বাংলাদেশ ক্রিকেট দলের বামহাতি মিডিয়াম পেস বোলার। টেস্ট খেলায় তাঁর অভিষেক হয় ২০০৫ সালে কলম্বোয় শ্রীলঙ্কার বিপক্ষে। একদিনের খেলায় অভিষেক হয় শ্রীলঙ্কার সেই সফরেই।
লিওনিদাস
লিওনিদাস ডা সিলভা (সেপ্টেম্বর ৬, ১৯১৩, রিও ডি জেনিরো - জানুয়ারি ২৪, ২০০৪, সাও পাওলো) একজন প্রাক্তন ব্রাজিলীয় ফুটবলার।
১৯৩৮ সালের বিশ্বকাপ ফুটবলে তিনি ৮টি গোল করে সর্বোচ্চ গোলদাতা হন।
মতিয়া চৌধুরী
মতিয়া চৌধুরী (জন্ম: ৩০ জুন, ১৯৪২) পিরোজপুরে জন্মগ্রহণকারী বিশিষ্ট বাংলাদেশি নারী রাজনীতিবিদ। বর্তমানে তিনি আওয়ামী লীগের একজন প্রেসিডিয়াম সদস্য। তাঁর রাজনৈতিক জীবন শুরু হয় বামপন্থী রাজনীতি দিয়ে। তিনি ন্যাশনাল আওয়ামী পার্টি (ন্যাপ)-এর সদস্য ছিলেন। পরবর্তীতে আওয়ামী লীগে যোগ দেন।
১৯৪২ সালের ৩০ জুন মতিয়া পিরোজপুর জেলায় জন্মগ্রহণ করেন। পিতা মহিউদ্দিন আহমেদ চৌধুরী ছিলেন পুলিশ কর্মকর্তা এবং মা নুরজাহান বেগম ছিলেন গৃহিণী। ব্যক্তিজীবনে ১৯৬৪ সালের ১৮ জুন খ্যাতিমান সাংবাদিক বজলুর রহমানের সাথে বিবাহ বন্ধনে আবদ্ধ হন।
ইডেন কলেজে অধ্যয়নরত অবস্থায় ছাত্র রাজনীতিতে জড়িয়ে পড়েন। ১৯৬৫ সালে বাংলাদেশ ছাত্র ইউনিয়নএর সভাপতি নির্বাচিত হন। ১৯৬৭ সালে "অগ্নিকন্যা" নামে পরিচিত মতিয়া পূর্ব পাকিস্তান ন্যাশনাল আওয়ামী পার্টিতে যোগ দেন এবং এর কার্যকরী কমিটির সদস্য হন। ১৯৭০ ও ১৯৭১ এর মাঝামাঝি সময়ে তিনি বাংলাদেশের স্বাধীনতা সংগ্রাম, প্রচারণা, তদবির এবং আহতদের শুশ্রুষায় সক্রিয় অংশগ্রহণকারী ছিলেন।
১৯৭১ সালে তিনি আওয়ামী লীগের সাংগঠনিক সম্পাদক হয়েছিলেন। প্রয়াত রাষ্ট্রপতি জিয়াউর রহমান ও সাবেক রাষ্ট্রপতি হুসেইন মুহাম্মদ এরশাদের সময়কালে তিনি বেশ কয়েকবার গ্রেফতার হন।
১৯৯৬ ও ২০০৯ সালে আওয়ামীলীগ শাসনামলে কৃষিমন্ত্রির দায়িত্ব পালন করেন।
সিলভেস্টার
সিলভেস্টার
লুনি টুনস ও মেরি মেলোডি কার্টুন সিরিজের একটি চরিত্র। এটি ওয়ার্নার ব্রাদারস এর পণ্য। এর কন্ঠ দিয়েছেন মেল ব্ল্যাংক, যিনি ড্যাফি ডাক এর ও কন্ঠ দাতা। লাইফ উইথ অ্যা ফেদারস (১৯৪৫)এ প্রথম আবির্ভাব। টুইটি বার্ড প্রধান প্রতিপক্ষ, অন্য প্রতিপক্ষরা হল, স্পিডি গঞ্জালেস, হিপেটি হপার ও লুনি টুনসের অন্যান্য চরিত্র। এর একটি ছেলে চরিত্র ও আছে, যার নাম সিলভেস্টার জুনিয়র।
টুইটি
টুইটি বার্ড, যা টুইটি নামে বেশি পরিচিত। ওয়ার্নার ব্রাদার্সের কার্টুন সিরিজ লুনি টুনস ও মেরি মেলোডি এ দেখা যায়। একটি ছোট ক্যানারি জাতীয় পাখি। বব ক্ল্যাম্পেট ১৯৪২ সালে তার "অ্যা টেল অব টু কিটিস" এর মাধ্যমে এর প্রথম উপস্থাপন করেন।
স্পিডি গঞ্জালেস
স্পিডি গঞ্জালেস ওয়ার্নার ব্রাদার্সের কার্টুন চরিত্র। এটি একটি ইঁদুর, মেক্সিকোর সবচেয়ে দ্রুততম ইঁদুর হিসেবে নিজের পরিচয় দেয়। ১৯৫৩ সালে প্রথম আবির্ভাব, কন্ঠ: মেল ব্ল্যাংক, প্রথম কার্টুন ক্যাট-টেইলস ফর ২। ১৯৫৫ সালে একাডেমি এওয়ার্ড অর্জন করে। এর প্রধান প্রতিপক্ষ সিলভেস্টার, এছাড়া লুনি টিউন্সের অন্য চরিত্রও আসে। স্লোপোক রোদ্রিগেস নামে সবচেয়ে ধীরগতির অন্য একটি ইঁদুর এর বন্ধু।
বাংলাদেশ ইসলামী ছাত্রশিবির
বাংলাদেশ ইসলামী ছাত্রশিবির বাংলাদেশের একটি রাজনৈতিক ছাত্র সংগঠন। আদর্শিকভাবে এটি ইসলামী দল বাংলাদেশ জামায়াতে ইসলামীর সাথে সংযুক্ত। এই দলটির পূর্বতন নাম ছিল "পাকিস্তান ছাত্র সংঘ"। ছাত্র হওয়া ছাড়া কেউ বাংলাদেশ ইসলামী ছাত্রশিবিরের সদস্য হতে পারেনা।
১৯৭১ এর পূর্বে জামায়াতের তৎকালীন ছাত্রসংস্থার নাম ছিল "ইসলামী ছাত্রসংঘ"। ১৯৭৭ সালে পরিবর্তিত পরিস্থিতির প্রেক্ষাপটে তারা "বাংলাদেশ ইসলামী ছাত্রশিবির" নামে আত্মপ্রকাশ করে। ১৯৭৭ সালের ৬ই ফেব্রুয়ারি ঢাকা বিশ্ববিদ্যালয়ের কেন্দ্রীয় জামে মসজিদে শিবির প্রতিষ্ঠিত হয়। প্রতিষ্ঠাতা সভাপতি ছিলেন মীর কাশেম আলী এবং প্রতিষ্ঠাকালিন দলটির সদস্য ছিলো মাত্র ছয় জন। সংগঠনের নীতি অনুসারে এদের কার্যক্রম পাচঁটি দফার উপর প্রতিষ্ঠিত।
শিবির সদস্যরা তাদের সংগঠন পরিচালনার অর্থ তাদের কর্মী, সাথী ও সদস্যদের নিকট থেকে মাসিকভাবে আদায় করে থাকে। তাদের সাংগঠনিক প্রকাশনীর মুনাফা ও যাকাত বায়তুলমালের অন্যতম আয়ের উৎস।
যদিও যাকাতের টাকাকে বাইতুলমালে উৎস করায় অন্যান্য ইসলামী সংগঠনের সমালোচনায় আছে সংগঠনটি।
ছাত্র সংগঠনটি আন্তর্জাতিক অপরাধ ট্রাইব্যুনাল কর্তৃক যুদ্ধাপরাদের দায়ে দন্ডিত বাংলাদেশ জামায়াতে ইসলামীর নেতাদের মুক্তির দাবিতে ধংসাত্বক আন্দোলনের কারনে ব্যাপক সমালোচিত হয়। ইউএস "ডিপার্টমেন্ট অব হোমল্যান্ড সিকিউরিটি অধিভুক্ত ন্যাশনাল কনসোর্টিয়াম ফর স্টাডি অব টেরোরিজম অ্যান্ড রেসপন্স টু টেরোরিজমের" তৈরি ফাইলে ছাত্র শিবিরকে একটি ভয়ংকর জঙ্গি সংগঠন হিসেবে উল্লেখ করা হয়। আরও বলা হয় যে এটির সাথে পৃথিবীর বৃহৎ জঙ্গী সংগঠনসমূহের সম্পর্ক রয়েছে। এছাড়াও যুক্তরাষ্ট্রের কংগ্রেসে ২০১৫ সালের ৩০ এপ্রিল জামায়াতে ইসলামি ও ইসলামি ছাত্র শিবির নিষিদ্ধের প্রস্তাব করা হয়।
আবু রুশদ
আবু রুশদ (১৯১৯) বাংলাদেশের একজন সুপরিচিত গল্পকার, ঔপন্যাসিক এবং অধ্যাপক।
[[বিষয়শ্রেণী:বাংলাদেশী সাহিত্যিক]]
সান মারিনোর কমিউনিস্ট পার্টি (মার্কসবাদী-লেনিনবাদী)
সান মারিনোর কমিউনিস্ট পার্টি (মার্কসবাদী-লেনিনবাদী) ছিল সান মারিনোর সাম্যবাদী দল। এই দলটি ১৯৬৮ সালে প্রতিষ্ঠিত হয়। দলটি ১৯৬৯ সালের সংসদীয় নির্বাচনে অংশ নেয় (১.২৪%), কিন্তু কোন আসনেই জয়লাভ করতে পারে নাই। দলটি ১৯৭৪ সালের সংসদীয় নির্বাচনে অংশ নেয় (০.৮%), কিন্তু কোন আসনেই জয়লাভ করতে পারে নাই।
সম্ভাবনা বিন্যাস
যেকোনো দৈব চলকে (random variable) কি সম্ভাবনায় কোনো মান নিবে অর্থাৎ কিভাবে দৈব চলকটি বিন্যস্ত থাকবে তা নির্ধারণ করে সম্ভাবনা বিন্যাস বা সম্ভাবনা বিন্যাস ফাংশন (probability distribution)। "X" কোনো দৈব চলক হলে তার মানের যেকোনো ব্যবধি (interval) formula_1-তে সংশ্লিষ্ট বিন্যাস ফাংশন একটি সম্ভাবনা formula_2 আরোপ করে, যা চলকটির ঐ ব্যবধি হতে মান নেবার সম্ভাবনাকে নির্দেশ করে।
বিন্যাস ফাংশনকে সংজ্ঞায়িত করা হয় ক্রমযোজিত বিন্যাস ফাংশন "F"("x") দ্বারা এভাবে -
যেখানে formula_4।
একটি বিন্যাস অবিচ্ছিন্ন হয়, যদি তার দৈব চলক কোনো বাস্তব সংখ্যার ব্যবধি হতে অবিচ্ছিন্নভাবে বা যেকোনো মান নিতে পারে। সেক্ষেত্রে ক্রমযোজিত বিন্যাস ফাংশনকে প্রকাশ করা হয় এভাবে -
যেখানে formula_6। এখানে formula_7-কে বলা হয় সম্ভাবনা ঘনত্ব ফাংশন।
অপরদিকে একটি বিন্যাস বিচ্ছিন্ন হয়, যখন তার দৈব চলকের মানের সেট গণনাযোগ্য হয়, অর্থাৎ চলকটি কেবল বিচ্ছিন্ন মান নিতে পারে। বিচ্ছিন্ন বিন্যাসের কোনো ঘনত্ব ফাংশন হয় না, তবে বিচ্ছিন্ন বিন্যাসের ক্রমযোজিত ফাংশনকে প্রকাশ করা হয় এভাবে -
যেখানে formula_9 অর্থাৎ চলকটি formula_10 ইত্যাদি বিচ্ছিন্ন মান নেয় এবং এখানে formula_11-কে বলা হয় সম্ভাবনা ভর ফাংশন, যা অবিচ্ছিন্ন বিন্যাসের হয় না।
অনেক বিন্যাসের আলাদা নাম রয়েছে। এখানে গুরুত্বপূর্ণ কয়েকটি উল্লেখ করা হলো।
উবুনটু (দ্ব্যর্থতা নিরসন)
উবুনটু বলতে বুঝাতে পারে:
সোভিয়েত দেশে টিনটিন
সোভিয়েত দেশে টিনটিন (), বেলজিয় কার্টুনিস্ট জর্জ রেমি(ছদ্মনাম এর্জে) রচিত দুঃসাহসী টিন‌টিন সিরিজের প্রথম বই। স্ংরক্ষণশীল স্ংবাদপত্র ল্য ভাঁতিয়েম সিকেল-এর পক্ষ থেকে শিশু ক্রোড়পত্র "ল্য পেতি ভাঁতিয়েমে"র জন্য এর্জেকে নিযুক্ত করা হয় মূলত কমিউনিস্টবিরোধী প্রচারের উদ্দেশ্যে একটি কমিকস্ট্রিপ রচনার জন্য, যেটি ১৯২৯-এর জানুয়ারি থেকে ১৯৩০-এর মার্চ পর্যন্ত্য প্রতি সপ্তাহে ধারাবাহিকভাবে প্রকাশিত হয়। সিরিজের এটাই একমাত্র বই যা পরে রঙ্গিন সংষ্করনে পুনঃপ্রকাশিত হয়নি।
আমেরিকায় টিনটিন
আমেরিকায় টিনটিন () দুঃসাহসী টিন‌টিন সিরিজের তৃতীয় বই। এই গল্পে টিনটিন ও তার সার্বক্ষনিক সঙ্গি - পোষা কুকুর কুট্টুস কে নিয়ে আমেরিকা ভ্রমণ করেন। গল্পে আমেরিকান মাফিয়া চক্রের সাথে টিনটিনের বিরোধের পাশাপাশি আমেরিকার আদিবাসী জনগোষ্ঠির সাথে শ্বেতাঙ্গদের বৈষম্য মূলক আচরণও চিত্রায়িত হয়েছে।
মাফিয়া অধিকৃত আমেরিকায় টিনটিন পদার্পণ করতেই তার ওপর ক্রমাগত হামলা হতে থাকে। প্রতিটির মোকাবিলা করে সে কিভাবে শহরকে দুষ্কৃতী মুক্ত করলো সেই হলো কাহিনীসার।
ফারাওয়ের চুরুট
ফারাওয়ের চুরুট () দুঃসাহসী টিন‌টিন সিরিজের চতুর্থ বই। এই গল্পেই অন্যতম প্রধান খল চরিত্র রাস্তাপপুলাস এবং হাস্যরসের উৎস দুই জমজভাই গোয়েন্দা রনসন ও জনসনের আবির্ভাব ঘটে।
নীলকমল
নীল কমল () দুঃসাহসী টিন‌টিন সিরিজের পঞ্চম বই। এই বইয়ে প্রথম বারের মত আবির্ভূত হয় চ্যাং।
ভারতের গাইপাজামার মহারাজার অতিথি হয় টিনটিন। সেখানে অজ্ঞাত পরিচয় এক চীনা ব্যক্তির হত্যা হলে টিনটির সাংহাই রওনা দেয়। সাংগাইতে আফিমের চোরাচালানকারী রা তাকে হত্যার চক্রান্ত করে।
কানভাঙা মূর্তি
কানভাঙা মূর্তি () "দুঃসাহসী টিন‌টিন" সিরিজের একটি কমিক বই।
ব্রাসেলস মিউজিয়াম থেকে চুরি যায় আরামবায়া উপজাতিদের একটি দুর্লভ মুর্তি, আবার তা ফেরতও আসে অদ্ভুত ভাবে। টিনটিন বুঝতে পারে ফেরত আসা মুর্তিটি নকল। এই মূর্তির জন্যে মরিয়া হয়ে ওঠে এলেনসো আর র‍্যামন। আসলে মুর্তির ভেতর কি আছে জানা যায় গল্পের শেষে।
কৃষ্ণদ্বীপের রহস্য
কৃষ্ণদ্বীপের রহস্য () "দুঃসাহসী টিন‌টিন" সিরিজের একটি কমিক বই।
জাল টাকার কারবারিদের পিছু নেয় টিনটিন। ভুলক্রমে সে ধরা পড়লেও মৃত্যুর মুখ থেকে রেহাই পেয়ে কৃষ্ণদ্বীপে সন্ধান পায় জাল নোট চক্রের কিন্তু স্থানীয় গুজব দ্বীপে বাস করে এক দানো।
ওটোকারের রাজদণ্ড
ওটোকারের রাজদণ্ড () বেলজীয় কাটুনিস্ট এর্জের "দুঃসাহসী টিন‌টিন" সিরিজের অষ্টম কমিক বই।
কাঁকড়া রহস্য
কাঁকড়া রহস্য () দুঃসাহসী টিন‌টিন সিরিজের একটি কমিক। এই গল্পেই ক্যাপ্টেন হ্যাডকের সাথে টিনটিনের পরিচয় হয় ।
কারাবুজান নামক জাহাজে আফিমের চোরাচালান হচ্ছিল। ক্যাপ্টেন হ্যাডককে মাতাল করে জাহাজের মেট এলান এই নিষিদ্ধ ব্যবসা চালায়। ক্যাপ্টেন হ্যাডকের সাথে এই কাহিনীতেই টিনটিনের আলাপ।
আশ্চর্য উল্কা
আশ্চর্য উল্কা () "দুঃসাহসী টিন‌টিন" সিরিজের একটি কমিক বই।
কালো সোনার দেশে
কালো সোনার দেশে () দুঃসাহসী টিনটিন কমিক সিরিজের পঞ্চদশ বই।
এই কাহিনীর অর্ধসমাপ্ত আকারে ১৯৩৯-১৯৪০ সালে "ল্য প্যতি ভাঁতিয়েম" ক্রোড়পত্রিকায় ছাপা হয়েছিল। পরবর্তীতে ১৯৪৮ থেকে ১৯৫০ সালে টিনটিন ম্যাগাজিনে ধারাবাহিকভাবে ও পরে বই আকারে প্রকাশ পায়। বইটির কাহিনীর পটভূমি ব্রিটিশ অধিকৃত ফিলিস্তিন। ১৯৭২ সালে এর নাম বদলে কাল্পনিক রাজ্যনাম খেমেদ দেওয়া হয়।
জ্বালানী তেলে বিস্ফোরণ ঘটছে, বৃহত্তর রাষ্ট্র গুলি চিন্তিত। যুদ্ধের সম্ভাবনা দেখা দেওয়ায় টিনটিন গেল খবর সংগ্রহে। জড়িয়ে পড়লো খেমেদের 'বাবেল আর' এবং আমিরের রেষারেষির মধ্যে। মরুভূমি অধ্যুষিত এলাকায় তেলে বিস্ফোরণের কারন অনুসন্ধান করতে থাকে। সে আরো খোঁজ নিতে ড. মূলারের বাড়িতে গোপনে হানা দেয় এবং ধরা পড়ার মুহুর্তেই নাটকীয় ভাবে তাকে উদ্ধার করতে আসেন ক্যাপ্টেন হ্যাডক। ড মূলার আসল অপরাধী জানার পর টিনটিন ও ক্যাপ্টেন গাড়িতে করে তাকে ধাওয়া করে। মূলারের হাত থেকে আমিরের বিচ্ছু ছেলে আবদুল্লাকে উদ্ধার করতে যায় টিনটিন।
চাঁদে টিনটিন
চাঁদে টিনটিন () "দুঃসাহসী টিন‌টিন" সিরিজের ১৭তম কমিক বই। এটি প্রথম ১৯৫৪ সালে প্রকাশিত হয়। এটি দুই পর্বের একটি সিরিজের প্রথম অংশ।
চাঁদে রকেট নিরাপদে অবতরণ করলে প্রথম সেখানে পদার্পণ করে টিনটিন। চাঁদের বুকে নানা গবেষনা চালান ক্যালকুলাস। তাকে সাহায্য করেন ক্যাপ্টেন হ্যাডক ও টিনটিন। ভুলক্রমে জনসন ও রনসন রকেটে থাকায় তারাও চাঁদে চলে আসে। অক্সিজেনের অভাবে আগেই ফিরে আসার চেষ্টা করতে জানা যায় তাদেরই মধ্যে আছে কোনো শত্রুদেশের গুপ্তচর যে কিনা রকেটে লুকিয়ে রেখেছিল এক ভাড়াটে খুনীকে।
ক্যালকুলাসের কাণ্ড
ক্যালকুলাসের কাণ্ড () "দুঃসাহসী টিন‌টিন" সিরিজের একটি কমিক বই।
অধ্যাপক কাথবার্ট ক্যালকুলাস আবিষ্কার করেছেন এমন এক যন্ত্র যাতে দূরবর্তী কাঁচের জিনিসকে ধ্বংস করা যায়। সিলডাভিয়ান ও বর্ডুরিয়ানরা দুই পক্ষই তা পেতে চায় বৃহত্তর ধ্বংসের কাজে। সেই যন্ত্রের ওপর অধিকার নিতে তাকে কিডন্যাপ করে বর্ডুরিয়ার কর্নেল স্পঞ্জ। তাকে উদ্ধার করতে যান টিনটিন ও ক্যাপ্টেন হ্যাডক।
লোহিত সাগরের হাঙর
লোহিত সাগরের হাঙর () "দুঃসাহসী টিন‌টিন" সিরিজের একটি কমিক বই।
তিব্বতে টিনটিন
তিব্বতে টিনটিন () "দুঃসাহসী টিন‌টিন" সিরিজের একটি কমিক বই।
তিব্বতের পাহাড়ে প্লেন দুর্ঘটনায় টিনটিনের প্রিয় বন্ধু চ্যাং নিখোঁজ। যার সন্ধানে রওনা হন দুর্গম পথে ক্যাপ্টেন হ্যাডক টিনটিন ও কুকুর কুট্টুস। তাদের পথ দেখায় শেরপা থার্কে। শেষ পর্যন্ত দেখা মেলে ইয়েতির।
পান্না কোথায়
পান্না কোথায় () "দুঃসাহসী টিন‌টিন" সিরিজের একটি কমিক বই।
গায়িকা বিয়াংকা কাস্টাফিওর মর্লিনস্পাইকে ক্যাপ্টেন হ্যাডকের বাড়িতে অতিথি হন তার যাবতীয় গহনাসামগ্রী নিয়ে যার মধ্যে ছিল এক মহামূল্যবান পান্না। সেই পান্না হারিয়ে গেলে তার তদন্তে নামে টিনটিন। সকলের সন্দেহের তীর পাশের যাযাবরদের ওপর।
ফ্লাইট ৭১৪
ফ্লাইট ৭১৪ () "দুঃসাহসী টিন‌টিন" সিরিজের একটি কমিক বই।
হাঙরহ্রদের বিভীষিকা
হাঙরহ্রদের বিভীষিকা () "দুঃসাহসী টিন‌টিন" সিরিজের একটি কমিক বই। এটি হারজের রচনা নয়, টিনটিন কে নিয়ে একটি সিনেমা থেকে তৈরি করা কমিক্স।
আয়ারল্যান্ডের পরিবহন ব্যবস্থা
আয়ারল্যান্ডে বিভিন্ন সাম্প্রতিক সালের হিসাব অণুযায়ী ১৯৪৭ কিমি রেলপথ, ১,১৭,৩১৮ কিমি সড়কপথ (যার মধ্যে ৩২৫ কিমি মহাসড়ক), এবং ৭৫৩ কিমি দীর্ঘ জলপথ বিদ্যমান। ডাবলিন, শ্যানন ও কর্ক তিনটি প্রধান বিমানবন্দর। Bus Éireann নামের সরকারি বাস সংস্থা বহুল ব্যবহৃত। এছাড়াও আছে অনেক সমুদ্রবন্দর, যেমন ডাবলিন, কর্ক, বেলফাস্ট, ইত্যাদি।
হাঙ্গেরির পরিবহন ব্যবস্থা
1,373 km permanently navigable (1997)
Budapest, Dunaújváros, Baja
হাঙ্গেরিতে ৪৩টি বিমানবন্দর আছে। 
হাঙ্গেরিতে ৫টি হেলিপোর্ট (হেলিকপ্টার উঠানামার স্থান) রয়েছে। (১৯৯৯ এর হিসাবে)অন্যান্য শহরে স্থানীয় পরিবহন ব্যবস্থা Volán পরিচালনা করে। এই প্রতিষ্ঠানটি আন্তঃনগর বাস ও পরিচালনা করে।
যেসব শহরে ট্রাম লাইন আছে বা ছিলো সেগুলি হলো -
গ্রিসের পর্যটন
গ্রীসে প্রতি বছর প্রায় ১ কোটি ৬০ লক্ষ পর্যটক বেড়াতে আসেন। পর্যটন শিল্প থেকে গ্রিসের জিডিপির(GDP)১৫% আসে। অতি প্রাচীনকাল থেকেই দেশটি পর্যটকদের জন্য একটি আকর্ষণীয় দেশ। এর ভূমধ্যসাগরীয় তটরেখা ও বেলাভূমিগুলি বিখ্যাত। ২০০৫ সালে কেবল অ্যাথেন্স শহরেই প্রায় ৬ লক্ষ লোক বেড়াতে আসেন।
হাঙ্গেরির পর্যটন
সাম্যবাদের পতনের পর হাঙ্গেরির পর্যটন শিল্পের দ্রুত বিকাশ ঘটে। পর্যটন খাত হাঙ্গেরির বৈদেশিক মুদ্রার অন্যতম উৎস। বুদাপেশ্‌ৎ শহর পর্যটকদের জন্য একটি জনপ্রিয় গন্তব্যস্থল এবং এটি ইউরোপের সবচেয়ে সুন্দর শহরগুলির একটি হিসেবে বিখ্যাত। নৌকাভ্রমণ, মাছ ধরা বা সাঁতার কাটার জন্য বালাতন হ্রদ একটি জনপ্রিয় গন্তব্যস্থল। হাঙ্গেরির বিভিন্ন শহরে বহু স্থান রয়েছে, যেগুলি ঐতিহাসিক ও সাংস্কৃতিকভাবে আকর্ষণীয়। বুদাপেশ্‌ৎ শহরে প্রতি বছর বসন্তে সঙ্গীত ও নাট্য উৎসবের আয়োজন করা হয়। মূলত ইউরোপের অন্যান্য দেশ থেকেই লোকজন বেড়াতে আসে; এদের মধ্যে অস্ট্রিয়া, জার্মানি ও স্লোভাকিয়া থেকে সবচেয়ে বেশি লোক বেড়াতে আসে। বেশির ভাগ পর্যটক গাড়িতে করে বেড়াতে আসে এবং অল্প দিন থেকে চলে যায়। এপ্রিল থেকে অক্টোবর মাস হল পর্যটন মৌসুম; জুলাই ও আগস্ট মাসে সবচেয়ে বেশি লোকসমাগম হয়।
আইসল্যান্ডের সামরিক বাহিনী
আইসল্যান্ড একটি শান্তিকামী দেশ এবং ১৮৫৯ হতে এর নিজস্ব কোনো সামরিক বাহিনী নাই। অবশ্য এদেশের সংবিধানে ১৮৭৪ সাল হতে ১৯৯৫ সাল পর্যন্ত সামরিক বাহিনী গঠনের বিধান ছিল, বর্তমানে যা রদ করা হয়েছে।
মার্কিন যুক্তরাষ্ট্রের সামরিক বাহিনীর সাথে আইসল্যান্ডের সম্পর্ক দ্বিতীয় বিশ্বযুদ্ধ এর সময় হতেই বিদ্যমান। ১৯৪৯ সালে আইসল্যান্ড ন্যাটো জোটের সদস্য হয়, তবে শর্ত ছিল যে, আইসল্যান্ড কখনোই নিজে সামরিক বাহিনী গঠন করবে না। সামরিক জোটসমূহে আইসল্যান্ডের ভূমিকা হলো সেদেশে বিভিন্ন দেশের সামরিক ঘাঁটি স্থাপনের অনুমতি দেয়া। যেমন, কেফ্লাভিকে ন্যাটো জোটের বিমানঘাঁটি রয়েছে, যা মূলত মার্কিন বিমানবাহিনী পরিচালনা করে থাকে। এছাড়া এখানে ডেনমার্ক ও নরওয়ের ও সামরিক বাহিনীর উপস্থিত আছে। আইসল্যান্ডে ডুবোজাহাজের প্রশিক্ষণও সম্পন্ন হতো, তবে বর্তমানে এটি স্থগিত আছে।
মন্টিনেগ্রোর সামরিক বাহিনী
মন্টিনেগ্রোর সামরিক বাহিনী (মন্টিনেগ্রিন: "Vojska Crne Gore") মধ্য-২০০৬ সালের মন্টিনেগ্রিন স্বাধীনতার পর এখনও নির্মীয়মান পর্যায়ে রয়েছে।
সার্বিয়া ও মন্টিনেগ্রোর যৌথ সামরিক বাহিনী থেকে মন্টিনেগ্রো ৬,৫০০ জনের একটি শক্তিশালী সামরিক বাহিনী উত্তরাধিকারসূত্রে প্রাপ্ত হয়। কার্যকরী বাহিনীর সদস্য সংখ্যা ২,৫০০ জনে নামিয়ে আনার সিদ্ধান্ত ঘোষিত হয়। এই বাহিনী সম্পূর্ণত স্বেচ্ছাসেবকদের নিয়ে গঠিত। মন্টিনেগ্রোর রাষ্ট্রপতি ফিলিপ ভুজানোভিক ২০০৬ সালের ৩০ অগস্ট বাধ্যতামূলকভাবে সামরিক বাহিনীতে যোগদানের প্রথা অবলুপ্ত করেন।
সার্বিয়া ও মন্টিনেগ্রোর প্রায় সমগ্র নৌবাহিনীটিই মন্টিনেগ্রোর হস্তগত হয়। তবে এটি আকারে ও ক্ষমতায় উপকূলরক্ষী বাহিনীর মতো করে ছোটো করা হয়েছে। মন্টিনেগ্রোর বৈমানিক শাখাটির সংগ্রহেত একটি ৮ জি-৪ সুপার গ্যালেব থাকলেও, এই রাষ্ট্রের কোনো যুদ্ধবিমান বাহিনী রাখার পরিকল্পনা নেই। বরং কয়েকটি পরিবহণ হেলিকপ্টার ও সম্ভবত বিমান প্রতিরক্ষার জন্য একটি সশস্ত্র হেলিকপ্টার বাহিনী রাখা হবে।
মন্টিনেগ্রো ন্যাটোর সদস্যপদ পেতে ইচ্ছুক। বর্তমানে এই রাষ্ট্র ন্যাটোর পার্টনারশিপ ফর পিস কর্মসূচি ও ইন্ডিভিজুয়াল পার্টনারশিপ অ্যাকশন প্ল্যান (আইপিএপিএস)-এর সদস্য। ২০০৮ সালের ৫ নভেম্বর, মন্টিনেগ্রো মেম্বারশিপ অ্যাকশন প্ল্যান-এর সদস্যপদের আবেদন জানিয়েছে। প্রধানমন্ত্রী মাইলো দুকানোভিক আশা করেন ২০০৯ সালের মধ্যেই তা মঞ্জুর হবে। মন্টিনেগ্রো অ্যাড্রিয়াটিক সনদ-এর সদস্য।
আইসল্যান্ডের ধর্মবিশ্বাস
আইসল্যান্ডের রাষ্ট্রীয় গির্জাটি ইভাঞ্জেলিকাল লুথেরান মতাবলম্বী খ্রিস্টধর্ম পালন করে। ৮৫% আইসল্যান্ডীয় এই গির্জার সাথে সংযুক্ত। আইসল্যান্ডে গির্জার সাথে সম্পর্কহীন লুথেরান এবং রোমান ক্যাথলিকদের সংখ্যালঘু সম্প্রদায়ও আছে। তবে আইসল্যান্ডের মানুষের পূর্ণ ধর্মীয় স্বাধীনতা আছে।
প্রাক্কলনে দেখা গেছে খুব কম সংখ্যক আইসল্যান্ডীয় (সম্ভবত ১০%) ধর্মকর্ম পালন করেন বা গির্জায় যান।
ইতালির ধর্মবিশ্বাস
ইতালির অধিকাংশ ব্যক্তি খ্রিস্টান এবং রোমান ক্যাথলিক মতে বিশ্বাসী। ইতালির রোমের ভ্যাটিকান সিটিতে খ্রিস্টধর্মের রোমান ক্যাথলিক অংশের সর্বোচ্চ ধর্মগুরু পোপ বাস করেন।
২০১২ সালের পিউ ফোরামের করা ধর্ম ও জন জীবন সম্পর্কিত গ্লোবাল রিলিজিয়াস ল্যান্ডস্কেপ জরিপ অনুযায়ী, ইতালীয় নাগরিকদের মধ্যে ৮৩.৩% খ্রিস্টান, ১২.৪% ধর্মবহির্ভূত, নাস্তিক, বা আজ্ঞেয়বাদী, ৩.৭% মুসলমান এবং ০.৬ঁ% অন্যান্য ধর্মালম্বী। অন্য একটি সূত্র মতে, ১০% এর উপর ইতালীয় নাগরিক ও বিদেশী নাগরিক ক্যাথলিক ধর্মের বাইরে অন্য ধর্মে বিশ্বাস করে এবং নাস্তিক ও আজ্ঞেয়বাদীদের পরিমাণ বাড়ছে। ধর্মীয় সংখ্যালঘুদের মধ্যে মুসলমানদের পরিমাণ সবচেয়ে বেশি, এর পড়ে অবস্থান করছে প্রাচ্য গোঁড়াবাদ, প্রটেস্টান্ট, জিহোভা, বৌদ্ধ, হিন্দু, শিখ ও ইহুদি।
ইতালীয় গবেষণা কেন্দ্র ইউরিসপেসের ২০০৬ সালের জরিপ অনুযায়ী, ইতালীয় নাগরিকদের মধ্যে ৮৭.৭% জনগণ ক্যাথলিক, যার মধ্যে ৩৬.৮% নিজেদের ধর্ম পালনকারী হিসেবে স্বীকার করে। ইউরিসপেসের ২০১০ সালের জরিপে এই পরিমাণ কমে দাড়ায় যথাক্রমে ৭৬.৬% এবং ২৪.৪%। ২০১৬ সালে ইউরিসপেসের জরিপের ফলাফলে দেখা যায়, ইতালির ক্যাথলিকের সংখ্যা ৭১.১%, অর্থাৎ ২০১০ থেকে ৫.৫% কম, তবে ধর্ম পালনকারীর সংখ্যা বৃদ্ধি পেয়ে দাড়ায় ২৫.৪%। অন্য কয়েকটি সূত্রে বলা হয়েছে, ইতালিতে মুসলমান নাগরিক ২% এর কাছাকাছি।
সুইজারল্যান্ডের ধর্মবিশ্বাস
সুইজারল্যান্ডের বেশীরভাগ লোক খ্রিস্টান ধর্মাবলম্বী (৯৫%), যাদের অর্ধেক প্রোটেস্ট্যান্ট এবং অর্ধেক ক্যাথলিক। এছাড়া এখানে বেশ কিছু ইহুদি ও মুসলিম (প্রায় ৫%) রয়েছেন। তবে এখানে ধর্ম পালনকারীর সংখ্যা অনেক কম। ঘন্টায় ঘন্টায় গীর্জার ঘন্টাধ্বনি ছাড়া ধর্ম পালনের আর তেমন কোন উদাহরণ এখানে তেমন দেখা যায় না। তার পরও ইউরোপের অন্যান্য দেশের তুলনায় এদেশটিকে ধর্মীয়ভাবে অনেক বেশি রক্ষণশীল মনে করা হয়।
হাঙ্গেরির ধর্মবিশ্বাস
রোমান ক্যাথলিক ধারার খ্রিস্টধর্ম হাঙ্গেরির প্রধান ধর্ম, তবে এখানে বেশ বড় একটি প্রোটেস্ট্যান্ট ধারার সংখ্যালঘু খ্রিস্টান সম্প্রদায় রয়েছে। সাম্যবাদী শাসনের সময় সরকার সমস্ত ধর্মালয় বন্ধ করে দেয় এবং ধর্মালয়গুলির সম্পত্তি কেড়ে নেয়। বর্তমানে প্রায় অর্ধেক লোক রোমান ক্যাথলিক এবং এক-পঞ্চমাংশ প্রোটেস্ট্যান্ট ধর্মাবলম্বী। প্রোটেস্ট্যান্টদের মধ্যে বেশির ভাগই হাঙ্গেরীয় ক্যালভিনবাদী বা হাঙ্গেরীয় লুথারবাদী। ইউনিটারি ও অর্থডক্স গির্জাও রয়েছে এখানে।
হাঙ্গেরিতে প্রায় ১ লক্ষ বেশি ইহুদী বাস করে; এরা বেশির ভাগই বুদাপেশ্‌ৎ বা তার আশেপাশে বাস করে। বুদাপেশ্‌ৎ শহরে ইউরোপের বৃহত্তম ইহুদী মন্দির বা সিনাগগ অবস্থিত। ইহুদীরা ১১শ শতক থেকে এখানে বাস করছে। বিংশ শতাব্দীর প্রথমার্ধে হাঙ্গেরিতে ৮ লক্ষেরও বেশি ইহুদী বাস করত। হিটলারের সময় এবং পরবর্তীতে সাম্যবাদী শাসনের সময়ও ইহুদীবিদ্বেষী নীতির কারণে অনেকেই হাঙ্গেরি ছেড়ে চলে যায়।
ইউরোপের ভাষা
ইউরোপের প্রায় সর্বত্র ইন্দো-ইউরোপীয় ভাষা পরিবারের বিভিন্ন ভাষা প্রচলিত। ইন্দো-ইউরোপীয় ভাষাপরিবারটি শুধু ইউরোপেই সীমাবদ্ধ নয়। এটি একদিকে ককেশাস অঞ্চলের আর্মেনিয়া, তারপর পশ্চিম এশিয়ার ইরান, আফগানিস্তান হয়ে মধ্য এশিয়ার তাজিকিস্তান পর্যন্ত চলে গেছে। চীনের সামান্য অভ্যন্তরে প্রচলিত সারিকোলি ভাষাটি এই সূত্রটির সর্বপূর্ব প্রান্ত নির্দেশ করছে। ইন্দো-ইউরোপীয় ভাষার আরেকটি সূত্র আফগানিস্তান থেকে পাকিস্তান, উত্তর ভারত ও দক্ষিণ নেপাল হয়ে পূর্ব ভারত ও বাংলাদেশে প্রচলিত বাংলা ভাষাতে গিয়ে শেষ হয়েছে। উত্তর ভারত থেকে একটি বিচ্ছিন্ন শাখা শ্রীলঙ্কায় সিংহলি ভাষা এবং মালদ্বীপে মালদ্বীপীয় ভাষা হিসেবে প্রচলিত। এছাড়াও ১৫শ শতকের শেষ ভাগ থেকে সমুদ্রপথে অভিযানের ফলে ইন্দো-ইউরোপীয় ভাষাগুলি বহু দূরে ছড়িয়ে পড়েছে। বর্তমানে দুই আমেরিকা মহাদেশের প্রধান ভাষাগুলি ইন্দো-ইউরোপীয়; এগুলি হল ইংরেজি, ফরাসি, স্পেনীয় এবং পর্তুগিজ। অস্ট্রেলিয়া ও নিউজিল্যান্ডের প্রধান ভাষাও ইংরেজি। এছাড়াও বহু দ্বীপাঞ্চলে আদিবাসী বা প্রাক্তন আফ্রিকান দাস সম্প্রদায়ের লোকেরা ইন্দো-ইউরোপীয় ভাষার বিভিন্ন ক্রেওল ভাষাতে কথা বলে।
ইন্দো-ইউরোপীয় পরিবারের সদস্য নয়, এমন একটি ইউরোপীয় ভাষা হল বাস্ক ভাষা। এটি ফ্রান্স-স্পেন সীমান্তে পিরেনেস পর্বতমালার উভয় পাশে প্রচলিত। ইউরোপের আরও কিছু ভাষা উরালীয় ভাষাপরিবারের অন্তর্ভুক্ত। এদের মধ্যে আছে হাঙ্গেরীয় ভাষা, ফিনীয় ভাষা, এস্তোনীয় ভাষা এবং লাপ্পীয় ভাষা। আরও কিছু উরালীয় ভাষা ভোলগা নদীর তীরে এবং উত্তর এশিয়াতে উরাল পর্বতমালার উভয় পার্শ্বে দক্ষিণ সাইবেরিয়া পর্যন্ত বিস্তৃত।
বলকান অঞ্চলে প্রচলিত তুর্কি ভাষা ইউরোপে তুর্কি পরিবারের ভাষার একমাত্র নিদর্শন। তবে তুর্কি ভাষাপরিবার মূলত একটি এশীয় ভাষাপরিবার।
ইউরোপে একটি আফ্রো-এশীয় ভাষাও প্রচলিত। এটি হল মাল্টা দ্বীপপুঞ্জে প্রচলিত মাল্টীয় ভাষা।
আইসল্যান্ডের ভাষা
আইসল্যান্ডীয় ভাষা আইসল্যান্ডের জাতীয় ভাষা। প্রায় ৩ লক্ষ লোক এই ভাষায় কথা বলেন। সরকারী নথিপত্রে এই ভাষাই ব্যবহৃত হয়। তবে বিজ্ঞান গবেষণা পত্রিকাগুলি ইংরেজিতে ছাপিয়ে থাকে। স্কুল কলেজে শিক্ষার মাধ্যম আইসল্যান্ডীয় ভাষা।
আইসল্যান্ডের স্কুলগুলিতে ১৯৯৯ সালের আগ পর্যন্ত দ্বিতীয় ভাষা হিসেবে ডেনীয় ভাষা পড়ানো হত। ১৯৯৯ থেকে এখন সে জায়গায় ইংরেজি পড়ানো হয়।
আইসল্যান্ডে অভিবাসী সংখ্যালঘু সম্প্রদায়গুলি ইংরেজি, ডেনীয়, সুয়েডীয় ও নরওয়েজীয় ভাষায় কথা বলে। এছাড়া ১৯৭০-এর দশকের শেষে অভিবাসনের ফলে দেশটিতে ভিয়েতনামীয়দের একটি ছোট সম্প্রদায়ের বসতি হয়েছে, যারা ভিয়েতনামীয় ভাষায় কথা বলে।
আয়ারল্যান্ডের ভাষা
আয়ারল্যান্ডে ইংরেজি ও আইরিশ এই দুইটি প্রধান ভাষা। শতকরা ৯০ ভাগ লোকের মাতৃভাষা তথা প্রথম ভাষা ইংরেজি। উত্তরের একটি কাউন্টিতে স্কটিশ ভাষার একটি উপভাষা মুখের ভাষায় ব্যবহৃত হয়। যুক্তরাজ্য থেকে আয়ারল্যান্ডের স্বাধীনতা লাভের পর আইরিশ ভাষাকে একটি জাতীয় প্রতীক হিসেবে গণ্য করা হয়েছিল এবং সরকারিভাবে শিক্ষাব্যবস্থায় আইরিশ ভাষার প্রচলনের ব্যবস্থা নেয়া হয়। বর্তমানে সমস্ত স্কুলে আইরিশ ভাষা শেখানো বাধ্যতামূলক। তবে স্কুল, কলেজ ও বিশ্ববিদ্যালয়গুলিতে শিক্ষার মাধ্যম ইংরেজি।
কিন্তু আইরিশের ব্যবহার শিক্ষাব্যবস্থাতেই সীমাবদ্ধ থেকে গেছে। এখনও মাত্র ২% শতাংশ লোকের মাতৃভাষা আইরিশ। এবং আইরিশ ভালভাবে জানেন, এমন লোকের সংখ্যা মাত্র ১০ লক্ষ বা মোট জনসংখ্যার ৩০%।
আয়ারল্যান্ডের সংবিধানে আইরিশকে প্রথম ভাষার মর্যাদা দেয়া হয়েছে এবং ইংরেজিকে দ্বিতীয়। কিন্তু সংসদের বেশির ভাগ কাজ ইংরেজিতেই নির্বাহ হয়। গণমাধ্যমের প্রধান ভাষাও ইংরেজি, তবে একটি আইরিশ রেডিও চ্যানেল আছে।
ইউক্রেনের ভাষা
ইউক্রেনীয় ভাষা ইউক্রেনের সরকারী ভাষা। ইউক্রেনের প্রায় ৫ কোটি জনগণের প্রায় ৭০% ইউক্রেনীয় ভাষায় কথা বলেন। এছাড়াও প্রায় ১ কোটি লোক রুশ ভাষায় কথা বলেন। বেশির ভাগ ইউক্রেনীয় অধিবাসী রুশ ও ইউক্রেনীয় --- দুই ভাষাতেই স্বচ্ছন্দ।
এই দুই ভাষার বাইরে সংখ্যালঘু ভাষাগুলির মধ্যে আছে পোলীয় ভাষা, বেলারুশীয় ভাষা, রুমানীয় ভাষা, বুলগেরীয় ভাষা ও হাঙ্গেরীয় ভাষা, যেগুলি ইউক্রেনের আশেপাশের দেশগুলিতে প্রচলিত। এছাড়াও আরও কিছু ভাষা আছে যেগুলি ইউক্রেনের প্রতিবেশী দেশগুলিতে প্রচলিত নয়, যেমন - পূর্ব য়িডিশ ভাষা, ক্রিমেয়ার তুর্কি ভাষা, জাকাতি (বা আফগানিস্তানের জিপসি), তাতার, ইত্যাদি।
ইতালির ভাষা
ইতালীয় ভাষা ইতালিতে প্রচলিত প্রধান ও সরকারি ভাষা। কিন্তু ইতালির প্রায় অর্ধেক সংখ্যক লোক আদর্শ ইতালীয় ভাষাতে কথা বলে না। এরা বিভিন্ন আঞ্চলিক ভাষা, যেমন আকিলানো, লোম্বার্দীয়, মোলিসানো, নেয়াপোলিতানীয়, পিয়েমন্তীয়, পুইলিয়েসীয়, সার্দিনীয়, সিসিলীয়, ভেনেতীয়, ইত্যাদিতে কথা বলে থাকে। আঞ্চলিক ভাষাগুলি অনেক ক্ষেত্রে পরস্পর বোধগম্য না-ও হতে পারে। ইতালির ত্রেন্তিনো-আলতো আদিগে অঞ্চলে জার্মান একটি প্রাদেশিক পর্যায়ের সরকারি ভাষা, অন্যদিকে আওস্তা উপত্যকা এলাকাতে ফরাসি ভাষাও একই মর্যাদাপ্রাপ্ত। এগুলির বাইরেও ইতালিতে আরও প্রায় ১৫টির মত ভাষা প্রচলিত, যেমন আলবেনীয়, ফ্রিউলীয়, গ্রিক, অক্সিতঁ, রোমানি বা জিপসি, এবং স্লোভেনীয় ভাষা।
আন্তর্জাতিক কর্মকাণ্ডে ইতালীয়, ফরাসি ও ইংরেজি ভাষা ব্যবহার করা হয়।
এস্তোনিয়ার ভাষা
এস্তোনীয় ভাষা ও রুশ ভাষা এস্তোনিয়ার সরকারি ভাষা। এস্তোনীয় ভাষাতে প্রায় দুই-তৃতীয়াংশ লোক এবং রুশ ভাষাতে প্রায় ৩০% লোক কথা বলেন। এছাড়াও এখানে ফিনীয় ভাষা, ইউক্রেনীয় ভাষা, বেলারুশীয় ভাষা, এবং রোমানি ভাষা বা জিপসি ভাষা প্রচলিত।
ক্রোয়েশিয়ার ভাষা
ক্রোয়েশীয় ভাষা (তথা সার্বো-ক্রোয়েশীয় ভাষা) ক্রোয়েশিয়ার সরকারি ভাষা। ভাষাটি রোমান বা লাতিন লিপির একটি পরিবর্তিত সংস্করণে লিখিত হয়। একই ভাষা সার্বিয়াতে সার্বীয় ভাষা, বসমিয়াতে বসনীয় ভাষা নামে পরিচিত, এদের মধ্যে খুব একটা পার্থক্য নেই। ক্রোয়েশিয়ার স্বল্প-প্রচলিত ভাষাগুলির মধ্যে আছে ইতালীয়, হাঙ্গেরীয় এবং আলবেনীয় ভাষা, কিন্তু এগুলি সরকারী কর্মক্ষেত্রে ব্যবহার করা হয় না।
১৯৯২ সালে স্বাধীনতা লাভের পর জাতিগত দাঙ্গার প্রেক্ষিতে ক্রোয়েশিয়াতে ভাষা-পরিকল্পনা একটি স্পর্শকাতর ইস্যু হয়ে দাঁড়ায়। ক্রোয়েশীয় সরকার অন্যান্য সার্বো-ক্রোয়েশীয় ভাষাগুলির সাথে ক্রোয়েশীয় ভাষার পার্থক্যগুলি যথাসম্ভব বড় করে দেখানোর চেষ্টা করেন। ১৯৯৫ সালে ক্রোয়েশিয়ায় বসবাসরত সার্বদের এক বিরাট অংশ দেশ ছেড়ে পালিয়ে যায়। ফলে সার্বীয় ভাষায় কথা বলে, এরকম লোকের সংখ্যা অস্বাভাবিকভাবে হ্রাস পায়।
ক্রোয়েশীয় ভাষার দুইটি প্রধান উপভাষা হল একাভীয় উপভাষা এবং ইয়েকাভীয় উপভাষা। এদের মধ্যে ইয়েকাভীয় উপভাষাটিতেই ক্রোয়েশিয়ার অধিকাংশ জনগণ কথা বলেন। ক্রোয়েশিয়াতে ক্রোয়েশীয় ভাষাভাষীর সংখ্যা প্রায় ৪২ লক্ষ, অর্থাৎ ক্রয়েশিয়ার জনসংখ্যার প্রায় ৯৬%। এছাড়া সার্বীয় ভাষায় প্রায় ৪৫ হাজার, ইতালীয় ভাষায় ২০ হাজার, আলবেনীয় ভাষায় ১৪ হাজার এবং হাঙ্গেরীয় ভাষায় প্রায় ১২ হাজার লোক কথা বলেন।
গ্রিসের ভাষা
গ্রিক ভাষা গ্রিসের সরকারি ভাষা। এই ভাষাতে গ্রিসের প্রায় ৯৮% লোক কথা বলে। এছাড়াও গ্রীসে আলবেনীয়, আরবি, আর্মেনীয়, বুলগেরীয়, ম্যাসেডোনীয়, রুমানীয়, রোমানি এবং তুর্কি ভাষা প্রচলিত।
চেক প্রজাতন্ত্রের ভাষা
চেক ভাষা চেক প্রজাতন্ত্রের সরকারি ভাষা। দেশের প্রায় ৯৬% লোক চেক ভাষাতে কথা বলে। চেক প্রজাতন্ত্রে প্রচলিত অন্যান্য ভাষার মধ্যে আছে জার্মান ভাষা (বাভারীয় উপভাষা এবং আদর্শ জার্মান), পোলীয় ভাষা, জিপসি ভাষা বা রোমানি ভাষা। ইংরেজি ভাষা, রুশ ভাষা ও জার্মান ভাষা আন্তর্জাতিক কর্মকাণ্ডে ব্যবহৃত হয়।
জর্জীয় ভাষা
জর্জীয় (, ) ও রুশ ভাষা জর্জিয়ার সরকারি ভাষা। এদের মধ্যে জর্জীয় ভাষাতে জর্জিয়ার ৭০% লোক কথা বলে। অন্যান্য গুরুত্বপূর্ণ ভাষার মধ্যে আছে আবখাজ, আর্মেনীয়, আজারবাইজানি, চেচেন এবং অসেটীয় ভাষা।
ডেনমার্কের ভাষা
ডেনীয় ভাষা ডেনমার্কের সরকারি ভাষা। ডেনমার্কের প্রায় সবাই ডেনীয় ভাষাতে কথা বলে। ডেনমার্কের মূল ভূখণ্ডের বাইরে সামুদ্রিক সম্পত্তি যেমন ফারোয়েজীয় দ্বীপপুঞ্জে ফারোয়েজীয় ভাষা এবং গ্রিনল্যান্ডে গ্রিনল্যান্ডীয় এস্কিমো ভাষার আঞ্চলিক সরকারি ভাষার মর্যাদা আছে। এছাড়া মূল ভূখণ্ডের উত্তর শ্লেসভিগ (ডেনীয় ভাষায় Sydjylland) এলাকাতে জার্মান ভাষা একটি আঞ্চলিক সরকারি ভাষার মর্যাদাপ্রাপ্ত। আন্তর্জাতিক কর্মকাণ্ডে এবং পর্যটন খাতে ইংরেজি ভাষার ব্যাপক প্রচলন আছে।
নরওয়ের ভাষা
নরওয়ের সরকারি ভাষা নরওয়েজীয় (নর্ষ্ক)। নরওয়ের প্রায় সবাই এই ভাষাতে কথা বলেন। এছাড়া ফিনীয়, সামি ও রোমানি ভাষার বক্তা আছে।
পোল্যান্ডের ভাষা
পোলীয় ভাষা পোল্যান্ডের সরকারি ভাষা। পোল্যান্ডের প্রায় ৯৮% লোক পোলীয় ভাষাতে কথা বলেন। প্রচলিত অন্যান্য ভাষার মধ্যে আছে বেলারুশ, জার্মান, ইউক্রেনীয়, এবং জিপসি বা রোমানি ভাষা। আন্তর্জাতিক কর্মকাণ্ডে ইংরেজি ও রুশ ভাষা ব্যবহার করা হয়।
ফ্রান্সের ভাষা
ফরাসি ভাষা ফ্রান্সের একমাত্র সরকারি ভাষা। এখানকার ৯০%-এরও বেশি লোক ফরাসি ভাষাতে কথা বলে। এছাড়া বাস্ক, ব্রেটন (Brezhoneg "ব্রেজ়োঁনেক্‌"), কাতালান (Català), অক্সিতঁ/উৎসিতা (Occitan), কর্সু (Corsu), ফ্রাঙ্কো-প্রোভঁসাল (Arpitan), আঞ্চলিক ভাষার মর্যাদা দেওয়া হয়েছে। এছাড়া বেশ কয়েক লক্ষ অক্সিটান ব্যবহারকারী দক্ষিণ ফ্রান্সে বসবাস করেন। সীমান্তবর্তী আলজাস-লোরেন ও ভেস্টহুক এলাকাতে জার্মান ভাষার আলসাসীয় ও লরেনীয় উপভাষা, এবং পশ্চিমাঞ্চলিক ফ্লেমিশও (বেলজীয় ওলন্দাজ) প্রচলিত। ফ্রান্সে বহিরাগত অভিবাসী সম্প্রদায়ের মধ্যে আরবি, আর্মেনীয়, ইতালীয়, কাবিলে, পর্তুগিজ, তুর্কি এবং ওলোফ প্রচলিত। এছাড়া জিপসি বা রোমানিও প্রচলিত।
ফিনল্যান্ডের ভাষা
ফিনল্যান্ডের দুইটি সরকারী ভাষা হল ফিনীয় ও সুয়েডীয়। সরকারীভাবে স্বীকৃত সংখ্যালঘু ভাষাগুলি হল সামি, রোমানি এবং ফিনীয় প্রতীকী ভাষা।
বসনিয়া ও হার্জেগোভিনার ভাষা
বসনিয়া ও হার্জেগোভিনার আনুমানিক ৪৬ লক্ষ লোকের প্রায় সবাই বসনীয়-সার্বীয়-ক্রোয়েশীয় ভাষার কোন না কোন রূপে কথা বলে। রাজনৈতিকভাবে বসনীয় মুসলিমদের ব্যবহৃত রূপটিকে বসনীয় ভাষা, সার্বীয়দের মুখের ভাষাকে সার্বীয় ভাষা এবং ক্রোয়াটদের ভাষাকে ক্রোয়েশীয় নামকরণ করা হয়েছে। কিন্তু এরা সবাই পরস্পরকে বুঝতে পারে, কেননা সবগুলিই মূলত একই ভাষার ভিন্ন রূপ। বসনীয় ভাষা সরকারী ভাষার মর্যাদাপ্রাপ্ত।
মন্টিনেগ্রোর ভাষা
২০০৭ সাল থেকে মন্টিনেগ্রীয় ভাষা মন্টিনেগ্রো প্রজাতন্ত্রের সরকারি ভাষা। এটি এখানকার প্রায় এক-পঞ্চমাংশ জনগণের মাতৃভাষা। এখানে প্রচলিত অন্যান্য ভাষার মধ্যে আছে সার্বীয় ভাষা, আলবেনীয় ভাষা, বসনীয় ভাষা এবং ক্রোয়েশীয় ভাষা। উলসিন (Ulcinj) পৌর এলাকাতে আলবেনীয় ভাষা সরকারী ভাষার মর্যাদাপ্রাপ্ত। এছাড়া কোতোর উপসাগরে শ'পাঁচেক ইতালীয় বাস করে।
মাল্টার ভাষা
মাল্টীয় ও ইংরেজি ভূমধ্যসাগরীয় দ্বীপরাষ্ট্র মাল্টার সরকারী ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে। স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।
মলদোভার ভাষা
মলদোভীয় ভাষা (যা প্রকৃতপক্ষে রোমানীয় ভাষা) মলদোভার সরকারী ভাষা এবং এটিতে দেশের ৭০% লোক কথা বলেন। এছাড়া রুশ ভাষাতে প্রায় ১২% লোক কথা বলেন এবং ভাষাটিকে আন্তঃসাম্প্রদায়িক যোগাযোগের ভাষার মর্যাদা দেওয়া হয়েছে। মলদোভার ত্রান্সনিস্ত্রিয়া এবং গাগাউজিয়া অঞ্চলে যথাক্রমে ইউক্রেনীয় ও গাগাউজীয় ভাষাকে সহ-সরকারী ভাষার মর্যাদা দেওয়া হয়েছে। দেশের পশ্চিমাংশে পোলীয়, জার্মান এবং বুলগেরীয় ভাষাও স্বল্পমাত্রায় প্রচলিত।
ম্যাসেডোনিয়া প্রজাতন্ত্রের ভাষা
ম্যাসেডোনীয় ভাষা ম্যাসেডোনিয়া প্রজাতন্ত্রের সরকারি ভাষা এবং এখানকার ৭৫% লোক এই ভাষাতে কথা বলে। এছাড়াও দেশটিতে আলবেনীয়, রোমানীয়, তুর্কি, রোমানি এবং সার্বো-ক্রোয়েশীয় ভাষার বিভিন্ন উপভাষা প্রচলিত।
মোনাকোর ভাষা
ফরাসি ভাষা মোনাকোর প্রধান ও একমাত্র সরকারি ভাষা। এখানকার প্রায় অর্ধেক লোক ফরাসি বংশোদ্ভূত বা ফ্রান্সের নাগরিক। মোনাকোতে মোনেগাস্ক নামের একটি স্থানীয় ভাষাতে ১৬% লোক কথা বলে। মোনেগাস্ক ভাষাটি মোনাকোর স্থানীয় মোনেগাস্ক জাতির লোকদের মুখের ভাষা; এটি একটি রোমান্স ভাষা, যা মূলত লিগুয়ারীয় ভাষার একটি উপভাষা। মোনাকোতে ইতালীয় ভাষাতেও ১৬% লোক কথা বলে।
মোনাকোতে বিশ্বের বহু দেশের নাগরিক বাস করে বলে এখানকার প্রায় এক-পঞ্চমাংশ লোক ফরাসি, মোনেগাস্ক ও ইতালীয় ভাষার বাইরে অন্যান্য বহু ভাষায় কথা বলে।
রোমানিয়ার ভাষা
রোমানীয় ভাষা রোমানিয়ার একমাত্র সরকারি ভাষা। দেশটির ৯০%-এরও বেশি লোক এই ভাষাতে কথা বলে। হাঙ্গেরীয় ভাষা দেশের সবচেয়ে গুরুত্বপূর্ণ সংখ্যালঘু ভাষা। রোমানিয়ার প্রায় ৭% লোক হাঙ্গেরীয় ভাষাতে কথা বলে; এরা বেশির ভাগই ত্রান্সিলভানিয়া অঞ্চলে বাস করে। রোমানিয়াতে প্রচলিত অন্যান্য সংখ্যালঘু ভাষার মধ্যে আছে ইউক্রেনীয়, জার্মান, জিপসি বা রোমানি, সার্বীয় এবং রুশ ভাষা।
লাটভিয়ার ভাষা
লাটভীয় ভাষা লাটভিয়া প্রজাতন্ত্রের সরকারি ভাষা; ১৯৯৯ সালে আইন করে একে রাষ্ট্রভাষার মর্যাদা দেওয়া হয়েছে। তবে সংখ্যালঘু ভাষাভাষীদের তাদের নিজস্ব ভাষা ও স্বকীয়তা রক্ষার অধিকার আছে। লাটভীয় সরকার আটটি ভিন্ন ভাষায় প্রাথমিক শিক্ষার ব্যবস্থা করেছে।
লাটভীয় ভাষাটি ইন্দো-ইউরোপীয় ভাষাপরিবারের বাল্টীয় শাখার অন্তর্গত একটি ভাষা। এটি লাটভিয়ায় ও লাটভিয়ার বাইরে প্রায় ১৬ লক্ষ লোকের মাতৃভাষা। এছাড়াও প্রায় ৫ লক্ষ লোক দ্বিতীয় ভাষা হিসেবে লাটভীয় ভাষায় কথা বলেন। ১৬শ শতকে লাতভীয় ভাষার প্রথম লিখিত নিদর্শনগুলি রচিত হয়।
লাটভিয়াতে প্রায় ৭ লক্ষ রুশ (মোট জনসংখ্যার প্রায় ৩০%) বাস করেন। এদের মাতৃভাষা রুশ ভাষা। রুশদের অধিকাংশই সোভিয়েত আমলে লাটভিয়াতে স্থানান্তরিত হন। লাটিভিয়াতে প্রায় ৭০টির মত সংবাদপত্র রুশ ভাষাতে প্রকাশিত হয়। এছাড়াও আছে অনেকগুলি রুশ টেলিভিশন চ্যানেল ও বেতার কেন্দ্র। লাতভিয়ার শিক্ষাব্যবস্থার প্রায় ৩০% ছাত্রের শিক্ষার মাধ্যম রুশ ভাষা।
লাটভিয়ার পূর্ব অংশে এক সময়ে পোলীয় ভাষা বহুল প্রচলিত ছিল। বর্তমানে লাটভিয়াতে প্রায় ৬০ হাজার পোলীয় বংশোদ্ভূত লোক বাস করলেও এদের অধিকাংশই পোলীয় ভাষাকে মাতৃভাষা হিসেবে গণ্য করেন না। এছাড়া লাটভিয়াতে প্রায় ৪০ হাজার বেলোরুশীয় বংশোদ্ভূত লোক আছেন; এদের মধ্যেও বেলোরুশীয় ভাষার প্রচলন নগণ্য। এছাড়া লাটভিয়াতে সংখ্যালঘু ইউক্রেনীয়, এস্তোনীয়, ও জার্মান ভাষাভাষী সম্প্রদায় রয়েছে। রোমানি বা জিপসি ভাষার একটি উপভাষাও এখানে প্রচলিত।
লিশটেনস্টাইনের ভাষা
জার্মান ভাষা লিশটেনষ্টাইনের সরকারি ভাষা। ইউরোপের যে চারটি দেশে জার্মান ভাষা সংখ্যাগরিষ্ঠ লোকের ভাষা, তাদের মধ্যে লিশটেনষ্টাইন ক্ষুদ্রতম। লিশটেনষ্টাইনের মানুষেরা জার্মান ভাষার আলেমানীয় উপভাষাতে কথা বলে। দেশের দক্ষিণে উচ্চতম আলেমানীয় উপভাষা এবং বাকী অংশে উচ্চ আলেমানীয় উপভাষা প্রচলিত।
সুইজারল্যান্ডের ভাষা
সুইজারল্যান্ডে মূলত জার্মান (সুইজারল্যান্ডীয় জার্মান), ফরাসি, ইতালীয় এবং রোমান্‌শ ভাষা প্রচলিত।
সুইডেনের ভাষা
সুইডেন হল ইউরোপ মহাদেশের একটি রাষ্ট্র। সুইডেনের রাষ্ট্রীয় ভাষার নাম সুয়েডীয় ভাষা, বা সুইডিশ ভাষা। সুইডেনের বসবাসরত ৯মিলিয়ন লোক সুইয়ডীয় বা সুইডিশ ভাষায় কথা বলে। এটা হল উত্তর জার্মানীর একটি ভাষা। এটা ঠিক ডাচ ইত্যাদি ভাষার মত।
স্পেনের ভাষা
স্পেনের প্রায় তিন-চতুর্থাংশ লোকের মাতৃভাষা স্পেনীয় (español "এস্পানিওল্‌" বা castellano "কাস্তেইয়ানো")। এটি স্পেনের সরকারি ভাষা। এছাড়া বাস্ক প্রদেশগুলিতে বাস্ক ভাষা (euskara "এউস্কারা"), এবং কাতালুনিয়াতে (Catalunya) কাতালান (català "কাতালা") প্রচলিত। কাতালা ভাষা স্পেনের প্রায় ২০% লোকের মাতৃভাষা। গালিথিয়াতে (Galicia "গালিথ়িয়া") প্রচলিত গালিথীয় (galego "গালেগো") প্রায় ৮% স্পেনীয় নাগরিকের মাতৃভাষা। এই তিনটি ভাষাকে আঞ্চলিক সরকারি ভাষার মর্যাদা দেওয়া হয়েছে। অন্যান্য ভাষার মধ্যে আছে আরাগোনীয় (aragonés "আরাগোনেস্‌"), আস্তুরীয় (asturianu "আস্তুরিয়ানু") এবং এক্সত্রেমাদুরীয় ভাষা। এছাড়াও জিপসি বা রোমানিভাষী একটি বড় সম্প্রদায় আছে।
আন্তর্জাতিক কর্মকাণ্ডে স্পেনীয়, ইংরেজি ও ফরাসি ভাষা ব্যবহার করা হয়।
স্লোভেনিয়ার ভাষা
স্লোভেনীয় ভাষা স্লোভেনিয়ার সরকারি ভাষা। দেশের সংখ্যাগুরু লোক এই ভাষাতে কথা বলেন। হাঙ্গেরীয় ও ইতালীয় ভাষা যেসব অঞ্চলে প্রচলিত, সেসব অঞ্চলে এদেরকে সহ-সরকারি ভাষার মর্যাদা দেয়া হয়েছে। এছাড়াও অনেকে সার্বো-ক্রোয়েশীয় এবং অন্যান্য দক্ষিণ স্লাভীয় ভাষাতে কথা বলে। বিদেশী ভাষার মধ্যে জার্মান ভাষা ও ইংরেজি ভাষা উল্লেখযোগ্য।
সান মেরিনোর ভাষা
ইতালীয় ভাষা সান মেরিনোর সরকারী ভাষা। এখানকার প্রায় সব লোক ইতালীয় ভাষাতে কথা বলেন। তবে ৮০% লোক ইতালীয় ভাষার একটি স্থানীয় উপভাষাতে কথা বলেন, যার নাম এমিলিয়ানো-রোমাইনোলো।
হাঙ্গেরির ভাষা
হাঙ্গেরীয় ভাষা হাঙ্গেরির সরকারি ভাষা এবং এই ভাষাতে হাঙ্গেরির ৯৮% লোক কথা বলে। হাঙ্গেরিতে প্রচলিত অন্যান্য ভাষাগুলির মধ্যে আছে জার্মান ভাষা, রোমানি ভাষা বা জিপসি ভাষা, সার্বো-ক্রোয়েশীয় ভাষা-র বিভিন্ন উপভাষা, এবং স্লোভানীয় ভাষা। আন্তর্জাতিক কর্মকাণ্ডে ইংরেজি ভাষা ও জার্মান ভাষা ব্যবহার করা হয়।
এল সালভাদোরের ভূগোল
এল সালভাদোরের ভেতর দিয়ে পূর্ব-পশ্চিম বরাবর দুইটি সমান্তরাল পর্বতশ্রেণী চলে গেছে। এই দুই পর্বতশ্রেণীর মধ্যে একটি মালভূমি অবস্থিত। এর প্রশান্ত মহাসাগরের তীরে রয়েছে সরু সমভূমি এলাকা। এল সালভাদোরের প্রায় ৮৫% এলাকা পর্বত ও মালভূমিতে আকীর্ণ। বাকী অংশগুলি উপকূলীয় সমভূমি।
মধ্যভাগের মালভূমিটিতে (গড় উচ্চতা ৬০০ মিটার) সবচেয়ে বেশি লোক বাস করে। এল সালভাদোরের সব বড় শহর এখানেই অবস্থিত।
জ্যামাইকার ভূগোল
জ্যামাইকা ও অ্যান্টিল দ্বীপপুঞ্জের অন্যান্য দ্বীপগুলি মিলিয়ন মিলিয়ন বছর আগে সাগরে উত্থিত কিছু প্রাচীন আগ্নেয়গিরির বিবর্তিত রূপ। পানিতে নিমজ্জিত হবার পর পুরনো আগ্নেয় ও রূপান্তরী শিলার উপর চুনাপাথরের পুরু প্রলেপ পড়ে। বহু স্থানে এই চুনাপাথর স্তরের গভীরতা কয়েক হাজার ফুট। জ্যামাইকাকে তিনটি ভৌগোলিক অঞ্চলে ভাগ করা যায়: পূর্বের পার্বত্য অঞ্চল, মধ্যভাগের উপত্যকা ও মালভূমিসমূহ এবং উপকূলের সমভূমিসমূহ।